
BAOBAB

Kde bolo tam bolo, bol raz starý baobab. Keďže bol veľmi starý, ďatle do neho navŕtali množstvo dier. To sa zapáčilo veveričkám a preto sa rozhodli, že v tomto baobabe založia školu. Bola to veľmi dobrá škola a vládol v nej výborný rodinný duch. Veveričky sa tam cítili perfektne, pretože každému z predstavených záležalo na tom, aby zažili veľa lásky. Stálo ich to mnoho námahy, pretože boli iba veveričky a kde sú veveričky, tam sú aj chyby. 

Direktor baobabu sa zo všetkých síl usiloval, aby hlavne medzi predstavenými vládol súlad. Často nechával svoje záľuby a koníčky bokom a zaujímal sa o problémy druhých. Veľmi dbal na to, aby sa všetky veci plánovali spoločne a neusiloval sa za každú cenu pretláčať svoj názor. Nikdy nikoho neodpísal a bol ochotný odpustiť a zabudnúť na chyby. Vedel, že nie je dobré mať miláčikov, a preto si každý deň našiel čas na to, aby sa porozprával s viacerými veveričkami. Dával si pozor, aby to neboli vždy tie isté veveričky a pri rozhovore oveľa radšej počúval ako rozprával. Usiloval sa, aby mu dôverovali, a preto za žiadnych okolností nerozprával zle o druhých a nevynášal to, s čím sa mu druhí zverili. Vďaka svojmu láskavému prístupu, v ktorom nebolo ani kúsok falošnosti, bol obľúbený medzi podriadenými aj medzi veveričkami. Veľmi láskavý na veveričky bol aj riaditeľ školy. Takisto ako direktor ani on nemal svojich miláčikov. Všetci to veľmi dobre vedeli. On bol medzi veveričkami najviac obľúbený za to, že nebol náladový a vždy dokázal veveričky pochopiť. Nedbal veľmi prísne na predpisy, viac mu záležalo na dobrých vzťahoch. Nikto necítil, že by bol u neho odpísaný, lebo mal všetkých rovnako rád. Dôveroval svojim podriadeným a nemal rád byrokratické postupy. Nepotrpel si na pozdravy a vždy pozdravil prvý, bol totiž veľmi srdečný. Nikto sa ho nebál, pretože svoju autoritu si získal láskavosťou a nie tým, že by všetko zamykal. Dôveroval druhým, a preto sa nesnažil, aby mal všetky právomoci vo svojich rukách. Večer si vždy našiel čas na to, aby sa porozprával s nejakým bratom, alebo veveričkou. Kvôli rozhovoru sa ochotne zriekol aj pozerania televízie do neskorých nočných hodín, ba aj po polnoci. Vtedy v televízii aj tak išli iba samé hlúpe filmy, ktoré ponúkali lacné a falošné riešenia skutočných problémov. Veľa času medzi veveričkami strávil aj hlavný vychovávateľ. Keď mali voľno, vždy bol medzi nimi. Pretože ich mal veľmi rád, ochotne sa zriekol aj svojho

veľkého sna byť veľkým kazateľom. Hoci nevedel až tak moc dobre skákať ako veveričky v škole a radšej by chodieval na prechádzky s malými veveričkami, ktoré sa chodievali hrať k baobabu, zriekol sa toho. Hoci by sa tam cítil oveľa lepšie, chodieval tam málo a veľmi veľa času trávil tam kde bol poslaný - medzi veveričkami v škole. Keď sa nejaká skupina veveričiek vydala niekde na výlet, vždy sa veľmi ochotne ponúkol a zastúpil ostatných asistentov. Všetci, čo mali na starosti baobab sa aspoň raz týždenne stretávali v dobrej rodinnej nálade plnej pochopenia a odpúšťania a spoločne premýšľali o zlepšení výborných pomerov. Problémy riešili v otvorenom dialógu a boli ochotní zriecť sa svojich malých egoistických plánov o získaní veľkej slávy. Svoje postavenie chápali ako službu. Vďaka týmto stretnutiam sa vždy predišlo nedorozumeniam a aj veveričky veľmi dobre vycítili, že medzi predstavenými vládne dôvera a láska. Viacerým veveričkám sa zapáčil život komunity predstavených a rozhodli sa, že keď vyrastú, aj oni sa budú venovať výchove veveričiek. Bolo to úžasné, aký perfektný rodinný duch vládol medzi všetkými. Nikto sa nezatváral vo svojej izbe a všetci - predstavení aj asistenti väčšinu svojho času strávili medzi veveričkami. Veveričky vycítili, že ich majú predstavení skutočne radi. Aj všetci bratia sa v komunite cítili pochopení a prijímaní, lebo všade vládla atmosféra rozdávania sa a dôvery. Raz večer sa k baobabu priplazil had a chcel predstaveným a veveričkám nahovoriť, že pravda je viac ako láska, že poriadok je viac ako dobré vzťahy. Oni sa však nedali oklamať, odohnali ho a tak žili pod jednou korunou baobabu v láske, dôvere, porozumení a odpúšťaní mnoho rokov. A žijú až podnes, ak nepomreli.       

Pán Boh a zvieratá

Pán Boh myslel na to, že keby zvieratá mohli hovoriť, svet by bol ešte krajší. Preto urobil, aby zvieratá mohli rozprávať. Dostali od Boha dar reči. Mohli hovoriť tak ako človek.

Najviac sa z toho tešili vtáci. Sláviky a škovránky mohli konečne vyspievať krásne texty do svojich melódií. Iné zvieratá sa takisto tešili z toho, že dokázali hovoriť. Predstavte si, že bobor začal písať znamenité verše, veľa zvierat sa ich učilo naspamäť, prednášalo ich pri rozličných príležitostiach. Múdra sova mohla teraz pokojne filozofovať a zapisovať svoje zlaté myšlienky na tému života. Papagáj bol známy tým, že dokázal vynikajúco rozprávať vtipy a rôzne veselé historky. Bocian, známy svojou politickou múdrosťou, stál na jednej nohe a prednášal reči, ktoré boli prerušované búrlivým potleskom tých, čo počúvali. Neviem však, či on sám vedel, o čom hovoril. A vôbec: čo potom jeho poslucháči? Reč, to je vynikajúci dar. Keď nejaké zvieratko bolo smutné, mohlo povedať inému o svojom smútku. Keď prežívalo z nejakého dôvodu radosť, mohlo sa zasa podeliť so svojou radosťou s inými. Všetko bolo veľmi krásne. Musíte však vedieť, že žirafa bola najzvedavejšia zo všetkých zvierat. Všetko chcela vedieť a to, čo sa dozvedela, chcela odrazu všetkým rozprávať. Jej uši jej preto už nevystačili. Začala naťahovať šiju, aby tu niečo počula a tam zasa niečo povedala. Niekedy k tomu aj niečo dodávala, niekedy niečo zmenila, aby udalosti, ktoré ona rozprávala, bol viacej zaujímavé. Žirafa počúvala, ako sa malá myška spovedala zo svojich starostí, ako sa korytnačka sťažovala na svoje trápenie, spojené s vekom, ako straka rozprávala o svojich zlodejstvách. To, čo počúvala, odovzdávala ďalej. A vyzeralo to takto:

- Či už viete, aké má sivá myška starosti? Asi z nich nevyjde.

- Či už viete, že stará korytnačka zomiera, jej chvíle sú už spočítané?

- Či už viete, že všetko, čo zmizlo, je zaiste záležitosťou straky?

Žirafa nič nerobila, len počúvala a rozprávala. Nerozmýšľala, bola svojou «prácou» veľmi zaujatá, takže jej šija sa stávala čoraz dlhšou od toho, že strkala nos do cudzích vecí. Zvieratá sa tiež zorientovali, čo možno očakávať od žirafy, a od tej chvíle nikto nechcel pred ňou nič hovoriť. Žirafa stratila všetkých svojich priateľov a zostala úplne sama. A vtedy, keď jej bolo veľmi zle prišla k Pánu Bohu. Zle si používala môj dar. Nedokázala si zachovať tajomstvo. Iba keď sa naučíš mlčať, budeš mať priateľov, - povedal Pán Boh žirafe.

Mommo / autor: Michael Ende

Aj keď má niekto veľa priateľov, predsa je uprostred nich len niekoľko, možno iba jeden, s ktorým si rozumie lepšie než s ostatnými, pre ktorého je drahší, či viacej milovaný než ostatní. Tak to bolo aj s Mommo. Mommo mala dvoch priateľov. Obaja prichádzali k nej každý deň a rozprávali jej o všetkom, čo v ten deň prežili. Jeden z nich bol mladý, druhý už v pokročilom veku. Dievčatko by nedokázalo povedať, ktorého z nich viacej miluje.

Priateľ v pokročilom veku sa nazýval Bepo. Zametal ulice. V skutočnosti nosil úplne iné meno. Pretože bol zametačom ulíc a všetci ho tak nazývali, uspokojil sa s týmto menom. Býval neďaleko amfiteátru. Sám si vybudoval bývanie - barák z tehál a dosák, ostatné z plechu a lepenky. Bepo bol nízky, chodil trochu nachýlený dopredu, nosil okuliare, vlasy mal krátko pristrihnuté. Niektorí ľudia tvrdili, že Bepo to nemá v hlave v poriadku. A všetko preto, že Bepo neodpovedal hneď na každú otázku. Iba sa usmial a pozeral na pýtajúceho sa. Mal v tom svoj zámer. Zamýšľal sa nad otázkou. Keď prišiel k presvedčeniu, že jeho odpoveď aj tak nič nezmení - mlčal. Keď si myslel, že otázka je zaujímavá, vtedy sa pokúsil dať na ňu svoju odpoveď. Trvalo to niekedy hodinu, dve a niekedy celý deň. Keď Bepo začal rozprávať o svojom objave, keď odpovedal na danú otázku, vtedy už ten, kto sa h o pýtal, dávno pri ňom nebol. A tí, ktorí ho počúvali, nevedeli, o čo vlastne ide. Iba Mommo dokázala dlho čakať a vždy vedela o čom Bepo rozpráva. Bepo potreboval veľmi veľa času, aby vyjadril pravdu. Podľa jeho mienky všetky nešťastia sveta boli spojené s nepravdou: tou vedomou - či klamstvom, ako aj tou nevedomou - čiže omylom, ktorý pochádza z unáhlenosti či nevedomosti. Bepo včasráno odchádzal na svojom bicykli do mesta. Tam čakal spolu s priateľmi na dvore, aby dostal metlu, vozíček a informáciu, ktorú ulicu má zametať. Bepo mal rád tie ranné hodiny, keď mesto ešte spalo. Pracoval ochotne a solídne. Vedel, že jeho práca je potrebná. Zametal pomaly, ale bez prestávky. Za každým krokom - oddych, po každom oddychu - pohyb metlou. Mal svoj rytmus: krok - oddych - pohyb metlou. Keď sa Bepo našiel medzi pozametanou časťou a tou, ktorá ešte čakala na pozametanie, vtedy m u prichádzali na um rôzne myšlienky, niekedy neobyčajné. Boli to myšlienky bez slov, myšlienky, ktoré bolo veľmi ťažko zachytiť, vyjadriť či odovzdať. Podobne ako je to pri rozprávaní toho, čo sa nám snívalo. Pretože Mommo dokázala počúvať, Bepo nachádzal zodpovedajúce slová, jeho reč bola v stave vyjadriť všetko, čo prežíval, podeliť sa s každým novým objavom. Bepo vždycky začínal tým istým spôsobom. Mal svoj štýl: Vidíš Mommo! Niekedy je pred nami veľmi dlhá ulica. Taká dlhá, že nevidieť jej koniec. Vtedy nevieme, či k nemu prídeme.

Bepo na chvíľu prerušil rozprávanie, pozrel sa pred seba, vyvolával si celú situáciu pred očami, aby presne povedal všetky jej zvláštnosti. Raz však treba začať zametať, hýbať sa. Vtedy sa človek začína ponáhľať. Po chvíli vidí a pozerá, a koniec nevidno. Áno, nevidno - teda zväčší tempo. Ešte viacej sa ponáhľa. Koniec nevidno! Vtedy ešte rýchlejšie... Človek sa znervózňuje, slabne, zmocňuje sa ho strach, pľúca nedokážu pravidelne dýchať, ruky nemôžu dlhšie držať metlu. Vieš Mommo, nikdy nemožno pripustiť takúto situáciu! Bepo na chvíľu prerušil rozprávanie, pozrel sa pred seba a kývol hlavou: Treba iba myslieť na nasledujúci krok! Vtedy práca robí radosť a vykonávaš ju dobre, presne. Náhle vidíš, že krok po kroku si prešla celú ulicu. Vôbec nevieš kedy a ako. Necítiš únavu. Bepo prerušil rozprávanie, kývol hlavou a dopovedal: Áno, to je veľmi dôležité!

Húsenica / Daniel Milan
Hľa, malá farebná húsenica. Pred chvíľou sa vyliahla z vajíčka, ktoré po dlhý čas bolo pre ňu domovom. Vitaj, krásny svet! - povedala húsenica na privítanie. - Slnko tak nádherne svieti. Je príjemné byť v jeho lúčoch. Som hladná!Húsenica začala jesť: prvý lístok, druhý, tretí, štvrtý... «S jedlom rastie chuť» - hovorí ľudové príslovie. Húsenica sa stávala čoraz väčšou.

Život nemôže spočívať iba na jedení a spaní. Pravdivo žiť musí znamenať niečo viacej, - rozmýšľala jedného dňa a vydala sa na cestu. Zišla z hostinného pňa stromu, na ktorom dovtedy bývala. Dolu bolo pre ňu všetko úplne nové, všetko ju zaujímalo: steblá trávy i kvety, zvieratá, zvlášť tie, ktoré sa vznášali vo vzduchu. Pozerala okolo seba široko otvorenými očami. Keď uvidela húsenicu, srdečne ju pozdravila. Ale tá, zaujatá jedením, nemala času ani odpovedať. Ona zaiste nevie o živote nič viacej ako ja, - pomyslela si húsenica.

Po chvíli uvidela inú húsenicu, ktorá rýchlo vykračovala. Na nič neupriamovala pozornosť. Veľmi sa ponáhľala. Naša húsenica ju pozorovala. Videla, ako mieri k veľkej trstine. Keď prišla bližšie, zistila, že bolo na nej veľmi veľa húseníc. Každá sa usilovala vyjsť čo najvyššie. Vrchol trstiny musel byť veľmi vysoko, pravdepodobne sa vznášal kdesi v oblohe, kde ho už nebolo možné vidieť.

- Možno ho dosiahnuť? - naša húsenica pocítila v sebe nutkanie, ktoré plynulo z poznávania niečo neznámeho.

- A možno tu nájdem to, čo hľadám, - pomyslela si.

- Odpusťte, môžete mi povedať, - spýtala sa najbližšej kolegyne, - kam sa tak všetci náhlia?

- Neviem, prišla som sem pred chvíľou, - odpovedala kolegyňa a už bola niekoľko krokov ďalej. - Nikto nemá ani jednu chvíľu navyše, aby ju stratil. Všetci sa umárajú horúčkovitom náhlení. Čo je na samom vrchole? Nikto mi nechce dať odpoveď na tú otázku. Na vrchole musí byť veľmi pekne, veď všetci tam nie idú, ale bežia. Odpusťte mi, ani ja nemám času nazvyš. Bežím za inými a s inými.

Prvé sekundy a minúty behu nepatrili k príliš príjemným. Niekto našu húsenicu uderil, ktosi jej prešiel po hlave. Treba ísť rovno so všetkými, dodržať tempo. Na chvíľu sa zdržať, zastaviť znamená stať sa stratovým.

Naša húsenica uvažovala, že sama využije situáciu iných, aby sa dostala vyššie. Telá iných predstavovali akési schody, ktoré stúpali hore. Uľahčovali alebo zdržovali cestu. Tento boj so všetkými jej dodával síl. Samozrejme, objavili sa aj chvíle pochybností, sklamania, ale iba vtedy, keď padol na trstinu tieň. Vtedy sa vynárali otázky:

- Čo je na samom vrchu? Prečo tam ja idem?

Ktorého dňa už naša húsenica nemohla vydržať a vykríkla:

- Neviem! Nemám čas na to myslieť!

Žltá, od nej menšia húsenica sa spýtala:

- Čo hovoríš?

- Hovorila som sama sebe. Nič dôležité. Pýtam sa, či viem, kam mierim.

- Ja som sa tiež zamýšľala nad touto otázkou. Prišla som na to, že nemá zmyslu. Treba jednoducho ísť dopredu.

- Ako ďaleko je ešte k vrcholu?

- Musíme byť niekde v polovici cesty, keďže už nie sme na zemi a nie sme ešte pri cieli.

- Tak teda na ceste!

A po chvíli žltá húsenica blokovala cestu našej húsenici, keď jej došli sily. Treba žiť, treba kráčať vpred. Naša húsenica teda využívala žltú húsenicu ako stupeň cesty nahor.

- Či sa možno s niekým rozprávať a po chvíli ho využiť pre svoje záujmy? Či možno ísť ďalej nahor so spokojným svedomím?

Tieto otázky jej nedali pokoja. Nakoniec sa zastavila a vyhľadala žltú húsenicu:

- Veľmi sa ospravedlňujem za svoje správanie.

- Vieš, - odpovedala žltá húsenica, - dám si rady s týmto horolezectvom niekedy lepšie a niekedy horšie. Po rozhovore s tebou som úplne stratila hlavu. Neuvedomovala som si, že život je tak strašný, keď je človek ponechaný na seba samého. Rozprávame sa so sebou, máme čas na seba. Keď pozerám na teba, vtedy viem, načo žijem. Vieš, o čom snívam? O spoločnom steble trávy, o mieste, kde budeme spolu.

Srdce našej húsenice začalo biť silnejšie. V momente všetko zostalo iné. Ukázali sa nové hodnoty. Staré stratili význam. Smerovanie nahor za každú cenu sa stalo nezmyselné. Stretnutie našej húsenice so žltou malo dôsledky. Viedlo k tomu, že si dávali ťažké otázky: Liezť ďalej, alebo nie? Zostať spolu, alebo ďalej osamote smerovať nahor?

Zdá sa, že obidve dobre vedeli, že tieto i ostatné otázky, to je iba dymová clona. Rozhodnutie už dávno padlo. Teraz už bolo treba ho iba uskutočniť.

- Ideme dolu! - povedala žltá.

- Súhlasím, - povedala naša farebná húsenica.

Šli proti prúdu. Všetci na ne narážali, kričali na ne. Ony však nič necítili, nič nepočuli - boli spolu. Po určitom čase boli úplne samé.

- Si žltá!

- A ty si farebná!

Farebná i žltá húsenica našli steblo trávy. Možno povedať, že boli konečne pri sebe. Míňali sa dni pravého šťastia. Avšak s plynutím času sa šťastie stávalo nudným: húsenice všetko vedeli o sebe, poznali svoje sny i túžby, svoje frázičky i reakcie na ne.

- Život, to je niečo iné, než byť spolu, - premýšľala farebná. To, čo myslela, po chvíli povedala nahlas.

Žltá bola zaskočená:

- Ty máš v hlave iba liezť hore. Myslím na ten zástup, tlačenicu... Či nám tu nie je oveľa lepšie?

- Ale ja neviem, čo je na vrchole trstiny. Možno to bol omyl, že sme zišli. Boli sme predsa už tak vysoko!

- Ale predsa teraz máme tu dolu pokoj. Čo ešte chceš?

- Vlastne nič, - odpovedala farebná húsenica. - Čo je na vrchole trstiny?

Táto otázka jej nedávala pokoja. Jedného dňa sa vybrala do okolia trstiny, pozerala hore. Na nasledujúci deň tam šla znova. Zhora náhle spadli tri húsenice. Dve zhynuli na mieste, tretia zašepkala:

- Tam, hore... Motýle... Prekrásne motýle... - A skonala.

Farebná húsenica sa vrátila domov a všetko vyrozprávala žltej.

- Čo znamenajú tie slová o motýľoch? Nebola už na samom vrchole? Musím vedieť čo je hore! Musím poznať tajomstvo vrcholu trstiny. Pomôžeš mi v tom? - spýtala sa žltej.

Tá sa zamyslela; veľmi milovala farebnú, chcela sa s ňou o všetko deliť, chcela s ňou byť navždy. Mali si predsa pomáhať, robiť život krajším, lepším a múdrejším. Žltá však nebola presvedčená, či treba obetovať všetko preto, aby sa dostali na vrchol trstiny. A ešte k tomu čakanie, nevedno ani aké dlhé, bolo pre ňu ľahšie, než najjednoduchšie rozhodnutie. Nedokázala presvedčiť farebnú, že jej túžba ísť hore nemá zmysel. Vedela, že ich cesty sa musia rozísť. Ale či navždy? Zostanú iba spomienky? Či sa nikdy neukážu myšlienky o návrate?

Farebná sa vydala na cestu. Žltá tiež nezostala na steble trávy. Po hodine cesty zbadala veľmi starú, z polovice do hodvábnej nitky zavinutú húsenicu. Spočiatku si myslela, že sa jej niečo stalo, keď visela bez pohybu, prilepená ku konáru.

- Ako ti môžem pomôcť? - spýtala sa.

- Ďakujem, nepotrebujem pomoc. O chvíľu sa stanem motýľom.

- Čím?

- Motýľom.

- Motýľom? - opakovala žltá húsenica, aby sa uistila, či dobre počula.

- Áno, motýľom! Tým pre čo žijeme, pre čo sme, ty i ja, tým k čomu sme povolané, ty i ja. Farebné motýle spájajú nebo so zemou. Zbierajú nektár a prenášajú peľ lásky z kvetu na kvet. Bez motýľov by nebolo na svete kvetov. Svet by nebol taký krásny.

- To nemôže byť pravda! - vyhŕkla seba žltá húsenica. - Ako tomu môžem veriť, že v tebe i vo mne je krásny motýľ, keď vidím jednoducho obyčajné červy? Ty aj ja sme obyčajnými červíkmi!

Po chvíli sa žltá húsenica spýtala:

- Čo treba urobiť, aby som sa stala motýľom?

- Keď tvoja túžba za pohybom vo vzduchu je taká veľká, že nechceš byť už húsenicou, vtedy sa staneš motýľom.

- Hovoríš o smrti?

- Aj áno, aj nie - odpovedala stará húsenica. - Iba to, čo vyzerá tak ako my, zomiera. Ale to, kým my vlastne sme, žije ďalej, nehynie. Život sa mení, ale nestráca.

- Dobre, čo mám urobiť, keď sa rozhodnem stať sa motýľom? - spýtala sa žltá.

- Pozri sa na mňa. Práve tkám obal. Vyzerá to tak, akoby som bola v ňom uväznená. Obal však nie je väzením. V ňom príde k mojej premene. Nadíde neobyčajná chvíľa, v ktorej prestanem byť húsenicou. Nikto to neuvidí. Premena potrebuje veľa času, ale predovšetkým hlbokú vieru.

- Mám ešte jednu otázku: Keď sa už stanem motýľom, či môžem vtedy milovať? Je v živote motýľa láska?

- Samozrejme, začína sa nový život, ale stará láska neprestáva. Dostáva iba novú hĺbku. Prežíva sa niečo úplne iné, než bozk alebo objatie niekoho.

- Musím o tom všetkom vyrozprávať mojej priateľke. Ale nájdem ju? Porozumie ma?

- Netráp sa! - povedala stará húsenica. - Keď sa staneš motýľom, vtedy sa budeš môcť povzniesť vysoko nad zem a rozprávať všetkým o svojom šťastí. Myslím, že ty už túžiš stať sa motýľom.

- Áno, veľmi, - povedala žltá húsenica a nechala starú húsenicu, aby jej neprekážala v práci.

- A ak ma farebná hľadá? Ak ma nerozpozná ako motýľa, možno lepšie, aby som ešte počkala. Mám právo riskovať, aby som stratila život a získala nevedno aký? - premýšľala žltá nad takýmito a podobnými otázkami. Vidiac však, ako iné húsenice s vierou vili svojej obaly, čosi sa v nej prebudilo. Zvesila sa z konárika a začala tkať svoj obal.

- Nikdy som nemyslela, že to dokážem urobiť, - povedala s hrdosťou v hlase.

- Ako dobre, že som stretla starú dobrú húsenicu. Azda je vo mne toľko materiálu na obal? To bude s istotou dosť i na motýľa.

Farebná húsenica šla hore trstinou. Aby neprežila opakované stretnutie, nepozerala nikomu do očí, nikoho o nič neprosila a za nič nikoho neodprosovala. Žila veľmi disciplinovane. Navonok to vyzeralo však trochu inak: bola bezohľadná k sebe i voči druhým.

- Prečo niečo niekomu závidíš ak nepracuješ tak ako on? Úspech, to je ťažká práca, a okrem toho sa treba zrieknuť všetkých príjemností, iba vtedy sa môžeš dostať nad priemernosť, - vysvetľovala.

Jedného dňa pociťovala, že sa blíži k vrcholku trstiny. Bola blízko fyzického vyčerpania, podobne ako iné húsenice. Nikto už vyššie nevyjde. Cesta bola poriadne zablokovaná.

- Treba s tým niečo urobiť! - vykríkol ktosi.

Keď sa na vrchole uvoľnilo, všetci sa pohli odrazu dopredu. Farebná využívala každú šancu, presúvala sa do výšky oveľa rýchlejšie než ostatné. Nakoniec sa pred ňou odhalilo tajomstvo vrcholu trstiny. Teraz videla, čo sa prihodilo trom mŕtvym húseniciam. Naplnil ju divný pocit: rezignácia zmiešaná s prázdnotou.

- Tu nič nie je! - niekto zakričal.

- Prestaň, všetci to vidia. Sme predsa tam, kde sme chceli byť. Nezáleží na tom, či na vrchole niečo je alebo nie. Dosiahli sme vrchol trstiny a iba to sa ráta, - argumentoval ktosi.

- Naša trstina je jedna z tisícov. Len sa pozrite dookola. Na každej z trstín je tisíc húseníc. Tisíce trstín s tisícami húseníc! - pokúšal sa ktosi vysvetľovať.

- A možno by bolo lepšie, keby som zostala so žltou, - premýšľala farebná húsenica.

Úplne nepozorovane sa pred ňou zjavil žltý motýľ.

- Ale si krásny, - zašepkala.

Zdalo sa, že motýľ jej chce niečo povedať. Ale nerozumie jeho reči a jeho správaniu. Vtom si spomenula na slová: motýľ... byť motýľom...

- Čo on odo mňa chce? Čo znamená jeho pohľad? Nič neznamená. Je to jedno, čo sa stane. Vrátim sa dolu. Hore nič nie je! - kričala sklamaná i zúfalá farebná húsenica. Nikto ju nebral do úvahy. Ňou uvoľnené miesto sa ihneď zaplnilo.

- Nehovor, že na vrchu nič nie je. Ani vtedy, keby to bola pravda! - ktosi ju upozornil.

Farebná húsenica si uvedomila, ako veľmi si skreslila svoj inštinkt túžby stúpať hore:

- Predsa hore netreba liezť, hore sa možno vzniesť na krídlach.

Zachytená týmto objavom pozerala inými očami okolo seba.

- V každej húsenici je motýľ, všetci sme povolaní k inému životu, - zvestovala najbližším.

- Sme iba červíky, ktoré využívajú život natoľko, nakoľko sa dá, - odpovedali tí, ktorí sa náhlili hore.

- A možno majú pravdu. Predsa neviem dokázať, že v každom je motýľ a že v každom je iný život, - objavili sa pochybnosti.

Nakoniec zišla z trstiny. Ponáhľala sa na miesto, kde sa stretla so žltou húsenicou. Už tam nebolo nikoho, nikto na ňu nečakal. Bola príliš unavená, aby šla ďalej. Zaspala. Keď sa prebudila, vznášal sa nad ňou žltý motýľ. Videla ho už na vrcholku trstiny. Motýľ tancoval pred ňou vo vzduchu.

- Azda sa mi to všetko sníva? - pýtala sa seba. Na sen bol príliš konkrétny, lebo jej láskavo dotýkal a veľmi výrazne sa na ňu usmieval.

- Rozprávanie o motýľoch musí byť pravdivé, - pomyslela si farebná húsenica. Žltý motýľ sa ku nej približoval a odlietal.

- Čo môže znamenať jeho správanie? Čo mi túži povedať? - premýšľala.

Zrazu sa zdalo pre ňu všetko jasné. Farebná húsenica sa vzpriamila ku konáriku a začala tkať svoj obal. Okolo nej sa začalo stmievať a stmievať až do určitej chvíle... Bol to koniec, či začiatok...?

Palica / Daniel Milan
V istý zimný večer niekto zaklopal na moje dvere. V takých prípadoch obyčajne zažnem svetlo a zídem dolu. Urobil som tak. Predo dvermi stál človek - tulák, žobrák. Poznal som ho z videnia. Z času na čas sa ukázal a zmizol. Čakal na podporu. Dal som mu niekoľko peňazí a niečo na jedenie. Na dvore bolo veľmi chladno, vial vietor. Dlho som nepremýšľal, zobral som starú čiapku a dal som mu ju na hlavu. Zacítil som alkohol, bol trochu pripitý. Urobil som si obraz. Rýchlo som zatvoril dvere. Žobrák odišiel bez slova poďakovania opierajúc sa o palicu. Dnes viem, že som mal postupovať inak. Mal som myslieť na voľné miesto v pivnici. Je tam stará posteľ, stôl, skriňa. Vtedy som na to nemyslel. Myslel som na svoj čistý, pekný dom. Bál som sa, že môže mať blchy, že bude vyčíňať. Zatvoril som pred ním dvere. Bolo chladno. Odišiel bez slova poďakovania, opierajúc sa o svoju palicu. Po niekoľkých dňoch prišiel ku mne hrobár. Hneď som spoznal v jeho ruke palicu tuláka. Bola pekná, vyrobená z čierneho dreva. Nechcete si ju kúpiť? - spýtal sa hrobár. - Pochoval som práve človeka, ktorému patrila. Iba toto po ňom zostalo. Na čo umrel? - spýtal som sa. Zamrzol vonku, - odpovedal hrobár. Teplé čisté bývanie - človek umierajúci zimou... Zahynul človek. Zamkli sa pred ním dvere - ja som ich zatvoril... Vždy môžeme akokoľvek pomôcť aj keď je svet stále nie moc dobrý a dopláca sa na dobro.  
Štvrtý kráľ

Štvrtý kráľ uvidel hviezdu na oblohe a vydal sa na cestu. Chcel obetovať Pánu Ježišovi tri drahocenné kamene. Jeho kôň si zranil nohu. Musel ho predať a kúpiť si nového. To zaiste trochu trvalo. Keď konečne prišiel do Betlehema, tam už nikoho nebolo. Istá žena mu povedala, čo sa stalo, že prišli vojaci a na rozkaz kráľa Herodesa pozabíjali všetkých malých chlapcov. Práve tej žene, ktorej takisto zavraždili malého synka, kráľ daroval prvý drahocenný kameň. Tento kameň mal vlastne patriť Pánu Ježišovi. Kráľ sa ešte chvíľu porozprával so ženou, usiloval sa ju potešiť, po strate dieťaťa.

Potom vyšiel z Betlehema a dozvedel sa, že jednej rodine sa podarilo ujsť z nešťastia, keď skôr odišla do Egypta. Štvrtý kráľ sa rozhodol, že musí nájsť v Egypte rodinu, ktorej sa takto pošťastilo. Vydal sa na cestu.

Po mnohých týždňoch prišiel do Egypta. Začal sa vypytovať ľudí, či niekto nepozná rodinu, ktorá prišla z Betlehema. Míňali sa roky a on sa neustále pýtal a hľadal. Bol vo svojom rozhodnutí vytrvalý... Nakoniec stretol niekoho, kto mu povedal, že naozaj tu bola rodina z Betlehema: muž, žena i synček, ale oni sa už dávno vrátili do Palestíny.

Opúšťal Egypt, kde stratil toľko rokov. Vtedy kráľ zbadal malomocného človeka, ktorý bol nahý. Malomocný ho prosil o pomoc, aby si mohol kúpiť nejaký odev, lebo dni sú naozaj veľmi horúce, ale noci veľmi chladné. Kráľ mu dal druhý drahocenný kameň. Ten kameň bol vlastne určený pre Pána Ježiša.

Prišiel do Jeruzalema. Od hlavného mesta chcel začať nový úsek hľadania. Minulo práve tridsať rokov a on chcel ďalej poznať a uvidieť Kráľa kráľov, ktorého predpovedali proroci a ktorého príchod potvrdila hviezda. Keď sa vydal na cestu, nevedel, že toľko času strávil mimo domu.

Ako vchádzal do Jeruzalema, uvidel rozváľaný domček a v ňom úbohých ľudí. Deti plakali, lebo boli hladné. Týmto dal posledný drahocenný kameň, ktorý bol vlastne určený pre Pána Ježiša. A práve vtedy sa zem začala triasť a celý Jeruzalem obklopili temnoty, hoci bolo poludnie. Kráľ si nahlas povedal:

- Ó Bože, som zahubený. Premárnil som život. Nenašiel som toho, ktorého som hľadal.

Vtedy sa dostal do jeho uší hlas akoby z krížov, ktoré boli umiestnené na hore za mestom:

- Nepremárnil si život. Potešil si ma, keď som bol smädný. Zaodel si ma, keď som sa triasol zimou, dal si mi jesť, keď som bol hladný.

- Pane, - zvolal kráľ, - kedy, kde som ťa stretol?

- Všetko, čo si urobil pre ľudí, ktorých si stretol na svojej ceste, si urobil pre mňa, - niesol sa hlas od kríža.

I padol kráľ na kolená a vzdal poklonu Kráľovi kráľov, tomu, ktorého hľadal po celý život.

Dve rozprávania

Prvé rozprávanie:

Do istého mestečka prišiel neznámy človek. Vystúpil z autobusu a ubytoval sa v malom hoteli. Keď sa ľudia vracali z práce, tento neznámy vyšiel na námestie a začal volať:

- Zajtra ráno vrátim život všetkým zomrelým. Dokážem to urobiť!

Povedal iba tieto dve krátke vety a vrátil sa do svojej izby v hoteli.

Ľudia v mestečku boli udivení, prestrašení. Večer niekto zaklopal na jeho dvere. Nechcel sa predstaviť, nechcel, aby niekto videl jeho tvár. Zostal po celý čas v tme.

- Mám k tebe veľkú prosbu, - povedal. - Nerob to, čo chceš. Nech zosnulí zostanú vo svojich hroboch. Odvtedy, čo zomrel môj protivník, sa mi vedie oveľa lepšie. Iní majú také isté prosby k tebe. Iba sa boja prísť k tebe a povedať. Tu sme zozbierali peniaze pre teba, aby si odišiel a aby všetko zostalo tak, ako je.

A tak sa končí táto história. Neznámy človek vzal peniaze a odišiel z mestečka a zomrelí zostali vo svojich hroboch.

Druhé rozprávanie:

Do istého mestečka prišiel neznámy človek. Vystúpil z autobusu a ubytoval sa v malom hoteli. Keď sa ľudia vracali z práce, tento neznámy vyšiel na námestie a začal volať:

- Zajtra ráno vrátim život všetkým zomrelým. Dokážem to urobiť!

Povedal iba tieto dve krátke vety a vrátil sa do svojej izby v hoteli. Už po chvíli prišlo k nemu deväťročné dievčatko a hovorilo:

- Mám k vám veľkú prosbu. Moju priateľku prešlo auto, zomrela v nemocnici z rán, ktoré utŕžila. Vždy sme sa spolu hrávali. Bolo nám spolu tak dobre! Teraz som sama, je mi smutno. Zajtra ráno nezabudnite na moju priateľku. Dám vám za to svoju najkrajšiu bábiku.

- Pred niekoľkými rokmi mi zomrela žena. Boli sme spolu veľmi šťastní. Vždy čakala na mňa, keď som sa vracal z práce. Teraz na mňa nikto nečaká, môj dom je prázdny. Neviem, čo vám mám dať, ale vráťte jej život, ak to dokážete, - prosil neznámeho človeka mladý muž.

Dievčatko i muž boli prví, ale nie poslední, ktorí sa rozprávali s neznámym. Do polnoci prichádzali k nemu rôzni ľudia a prednášali mu svoje prosby.

Aký je koniec tohto rozprávania?

Neznámy človek odišiel z mestečka a všetci zosnulí sa vrátili k životu.

Čo je najlepšie?

- Čo je najlepšie v našom živote? Čo je najkrajšie v našom živote? - takéto otázky si kládol Andrej.

- Musím nájsť vo svete to, čo je najkrajšie a najlepšie! - rozhodol sa a vydal sa na cestu.

Na kraji lesa zbadal človeka, ktorý ležal na machu.

- Môžete mi povedať, čo je najlepšie a najkrajšie na svete? - spýtal sa Andrej.

- Pohodlne si ležať na machu, pozerať na stromy, počúvať spev vtákov a na nič nemyslieť, - odpovedal neznámy.

- To nie je vôbec také ťažké. Môžem to skúsiť, - pomyslel si Andrej.

A nemusím už hovoriť, ako sa skončila táto skúška. Po hodine sa Andrej unudil a unavil ležaním na machu. Také niečo žeby bolo najlepšie?

Keď šiel cez les, uvidel vojaka.

- Môžete mi povedať, čo je najlepšie a najkrajšie?

- Najkrajší je zážitok, keď okolo svištia guľky a ty stojíš a vidíš, ako tvoj nepriateľ hynie. Najlepšie sú hodiny, keď možno všetko zozbierať z tých miest, ktoré sme dobyli, - povedal vojak.

- A ja som si myslel, že to je zločin, násilie a krádež, - povedal ticho Andrej a vydal sa znovu na cestu. - Vojna nemôže byť najkrajšia, ani nemôže byť najlepšou vecou pre človeka.

Cesta ho viedla povedľa zájazdového hostinca. Vošiel dnu, aby si trochu oddýchol.

- Najlepšie a najkrajšie v našom živote sú chvíle, keď môžeme jesť pečené husi a popíjať chladné pivo. To všetko si môžeš u mňa kúpiť, - povedal krčmár.

- Ale ja nemám peniaze, - odpovedal Andrej a premýšľal: - To, čo je najkrajšie a najlepšie, sa nekupuje za peniaze.

Vyšiel z hostinca. Videl človeka, ktorý tĺkol kamene.

- Najvážnejšou a najdôležitejšou v živote človeka je práca. Treba vstávať včas ráno a ísť spať neskoro v noci. Po celý čas treba ťažko pracovať. Iba práca urobí človeka šťastným, - hovoril človek v prestávkach medzi údermi kladiva.

- Ktosi povedal, že «človek sa narodil pre prácu». Ale mal pravdu? Človek predsa musí vedieť, prečo a pre koho pracuje.

Po chvíli uvidel plačúce dievčatko.

- Čo sa jej stalo? Ona mi povie, čo je najkrajšie a najdôležitejšie v živote, - pomyslel si Andrej.

- Sedím tu, som hladná. Otec mi zahynul na vojne a mamička umrela. Nemám kam ísť. Nemám rodičov, nemám domov, - rozprávala o svojom osude.

- Ona mi dala pravdivú odpoveď na moju otázku, - povedal Andrej. - Najdôležitejšie pre každého na svete sú: rodina a domov. Aký som bol hlúpy, že to, čo je najdôležitejšie pre mňa, som chcel nájsť ďaleko vo svete, a nie pri mojom otcovi a matke, v mojom rodinnom dome, - myslel Andrej.

Bohatý a chudobný

Bolo to veľmi dávno, v časoch, keď Pán Boh putoval po zemi. Stalo sa, že jedného večera zastal pred dvoma domami. Prvý - veľký a nádherný - patril bohatému človekovi, druhý - malý a biedny - patril chudobnému.

- Bohatý má veľa voľných izieb. Nebude mať vôbec problémy, ak ho poprosím o nocľah, - pomyslel Pán Boh a zaklopal na dvere.

Bohatý človek našiel tisíc dôvodov, aby Neznámeho nepustil do svojho domu. Naproti tomu chudobný človek ho prijal hneď a srdečne. Pohostil ho tým, čo mal a dal mu k dispozícii jedinú izbu, ktorú vlastnil. Pri rozlúčke neznámy Hosť povedal chudobnému:

- Vyslov tri želania a všetko sa ti splní.

- Čo si môžem želať? - premýšľal chudobný. Nech sme vždy zdraví a nech nám nikdy nechýba to, čo potrebujeme k živobytiu.

- Nič viacej? Nechceš mať nový dom? - divil sa Pán Boh.

- Keby som mal nový dom, veľmi, preveľmi by som sa tešil, ale to nie je veľa, - odpovedal úbohý, chudobný človek.

Pán Boh splnil jeho želania a vydal sa na ďalšiu cestu.

Keď bohatý sused uvidel nový nádherný dom biedneho chudobného človeka, neveril očiam. Chcel vedieť, ako za jednu noc možno vybudovať taký nádherný dom. Keď sa to dozvedel, nemohol si odpustiť, že neprijal na pohostenie toho neznámeho. Na radu ženy vydal sa na cestu, aby ho našiel. Mal šťastie. Po niekoľkých dňoch ho stretol.

- Nechceš, Pane u mňa prenocovať? - spýtal sa.

- Veľmi rád, keď budem mať príležitosť a budem prechádzať okolo tvojho domu.

- Ale nemohol by si už teraz splniť moje tri želania?

- Zaiste môžem, ale tie želania ti neprinesú nič dobrého.

- Ale ja som si všetko dôkladne premyslel, viem o čo mám prosiť.

- Potom, teda dobre, choď domov a nech sa splnia tvoje želania.

Na ceste späť sa mu potkol kôň a on sa nad tým tak znervóznil, že povedal:

- Aby si si hlavu vykrútil, keď nedokážeš chodiť!

A v jednej sekunde kôň padol mŕtvy na zem. Boháč mal v nešťastí šťastie, že sa mu nič nestalo. Pozbieral sa, poobzeral a premýšľal:

- Predsa tu nenechám také cenné sedlo. Nie som hlúpy. Odopäl sedlo a prehodil ho na rameno. Šiel pešo, cestou do svojho domu. Napoludnie slnko tak pripekalo, že pot mu zalieval oči. Boháč premýšľal a myslel na ženu, ktorá naňho čakala v chladnej izbe a povedal si:

- Kiež by si nikdy neprestala sedieť na tomto sedle, ktoré dvíham.

Uľahčilo sa mu. Sedlo zmizlo z jeho ramien. Nevedel. čo sa s ním stalo. Na chvíľu sa zastavil a vydal sa na ďalšiu cestu.

Keď večer vošiel do domu, v jednej chvíli všetkému porozumel. Žena ho prosila:

- Zariaď, muž môj, aby toto mučenie so sedlom hneď skončilo. Nezaujímajú ma tvoje bohatstvá, ak mám nosiť toto sedlo vždy so sebou.

A bohatý človek musel vypovedať tretie, posledné želanie. Nedokázal využiť trojakú šancu.

sem vložiť úryvok s názvom bohatý človek.

Nádej

Ihsan Abbel Quandons

Uzatvorili manželstvo a na celom svete nebolo šťastnejších ľudí, ako oni. Ich láska sa prenášala na iných. Milovali všetkých a všetci milovali ich. Raz si sadol vedľa nej a zašepkal:

- Ak nám Boh dá syna, nazveme ho Omar. Tak, ako sa nazýval môj otec. Ak budeme mať dcérku, nazveme ju Fatima, tak ako sa nazývala tvoja matka.

Ona s radosťou dodala:

- Ak budeme mať chlapca, chcela by som, aby bol taký ako ty, ak budeme mať dievča, nech bude podobná mojej sestre.

Míňali sa mesiace. Jedného dňa si sadol vedľa nej a povedal:

- Ak budeme mať syna, pošlem ho do vynikajúcej školy, ak budeme mať dcérku, dám ju na výchovu k rehoľniciam, aby bola najlepšou ženou.

Ona odpovedala:

- Ak budeme mať syna, kúpim mu bicykel na jeho šieste narodeniny, ak budeme mať dcérku, naučím ju šiť a variť, aby bola najlepšou ženou.

Míňali sa roky. Prišli priatelia a počas stretnutia mu niekto povedal:

- Minulo už toľko rokov od vášho sobáša a stále nemáte deti. Nechaj ju, zober si inú. Takú, ktorá ti dá potomstvo. On odpovedal:

- Nenechám ju, zostanem pri nej až do konca svojich dní.

Minulo sa veľmi veľa rokov. On sedel pri nej a hovoril:

- Keď môj syn bude dospelý, poprosím ho, aby býval u nás so svojou rodinou.

Ona dodala:

- Keď sa moja dcérka vydá, nikdy sa nebudem miešať do jej vecí.

Jedného dňa priatelia prišli na návštevu. Našli ich, ako sedeli vedľa seba. Ich oči boli zatvorené navždy. Ústa ľahko odchýlené, akoby sa z nich predierali slová plné nádeje:

- Ak budem mať syna...

- Ak budem mať dcérku...

Rozvod

zo židovskej múdrosti.

Raub Idy rozpráva: stalo sa, že istá žena žila v Sidone desať rokov so svojim mužom, ale nezrodila mu žiadneho potomka. Podľa práva, manželia išli k tamojšiemu rabínovi Simeonovi Bar Jochari, aby on rozviedol ich manželstvo. Keď ich rabín vypočul povedal:

- Na váš život, keď ste pred desiatimi rokmi prišli ku mne, vtedy to bol pre vás veľký sviatok. A teda, nech váš rozchodu bude tiež veľkým sviatkom. Manželia konali zhodne s radou rabína. Poslali veľké pozvanie pre mnoho hostí. Počas toho večera žena nalievala mužovi viac vína než obvykle. Keď sa už dobre podpil v príive úprimnosti povedal:

- Milovaná, môžeš si zobrať z môjho domu čo chceš a s tým sa vrátiť k svojmu otcovi. Keď je muž opojený vínom zaspal, rozkázala sluhom, aby ho vzali spolu s posteľou do domu jeho otca. Keď sa zobudil a uvidel cudzí byt spýtal sa:

- Milovaná, kde som?

- Si v dome môjho otca - odpovedala žena.

- A čo mám ja spoločné s domom tvojho otca? -

- Nespomínaš si, čo si mi povedal včera večer, povedal si, že si môžem zobrať to, čo sa mi najviac páči a s tým sa vrátiť k otcovi, ty sa mi páčiš najviac, teda som si zobrala teba.

Manželia šli ešte raz k rabínovi, ten sa pomodlil za nich a zakrátko žena porodila syna.

V liste z papiera ťažká úloha zo židovských múdrostí.

Sen brata Epilandusa.

Epilandus, človek veľmi bohatý, zriekol sa všetkého čo vlastnil a vydal sa na púšť. Býval v jaskynke vedľa malého pramienka. Vedľa rástla palma. Epilandus, v doslovnom zmysle sa rozišiel so svetom. Trávil čas na modlitbe a na duchovných cvičeniach. Jedného dňa úplne náhodne prišiel k nemu pocestný. Epilandus ho prijal s kresťanskou láskou, pohostil ďatlami a vodou, ale to nie je najdôležitejšie. Epilandus vlastnil čnosť počúvania. Počúval a bez znaku udivenia, či pohoršenia - o všetkom čo nesie so sebou život. Pocestný otvoril pred ním tajomstvo svojho srdca. Po spovedi dostal rozhrešenie, vrátil sa k rodine a k najbližším s novými silami. kto z nás by nechcel otvoriť svoje srdce pred svätým človekom. Každý, kto počul o pustovníkovi Epilandovi túžil, aby sa pred ním vyspovedal. Prichádzali k nemu stovky, tisícky ľudí. Trpezlivo počúval, rozhrešoval, pobozkal bozkom pokoja deň po dni, týždeň po týždni, mesiac po mesiaci až niektorej noci Epilandus pocítil v sebe veľký nepokoj. Trápili ho pochyb nosti. Akýsi hlas hovoril k nemu.

- Brat pustovník, takto to ďalej nemôže byť, si pridobrý pre hriešnikov. Pamätaj, že je peklo, treba ním strašiť, hroziť, kárať. Musíš tak hriešnikov krušiť, aby pocítili, že sú ničím pred tebou. Zle sa správaš brat Epilandus. Si príliš zhovievavý. Epilandus nevedel čí je to hlas a odkiaľ pochádza. Zanechal poslanie a utekal pred sebou. Chcel byť sám Unavený útekom padol a zaspal. Znovu mal sen. Bol vo vinici počas úrody. Ľudia prichádzali, trhali strapce hrozna, hasili túžbu. S radosťou a s vďačnos ťou hovorili o stvoriteľovi sveta.

- Brat Epilandus - hovoril anjel - tá vinica je len symbolom Božej dobroty, vráť sa do svojej jaskyne, taká je Božia vôľa. Tak, ako strapce hrozna hasia túžbu, tak tvoja dobrota vlieva do ľudských duší nádej a silu života.

Epilandus sa vrátil do svojej jaskyne, nenazdával sa, že bude čakať tu na neho blahosklonné mlčanie, lahodný pohľad, dobré citlivé srdce. Do neskorej staroby Epilandus počúval tajomstvo ľudského života. Prichádzali k nemu všetci, unavení, oťažení a on im dodával sily a posilňoval ich.

Otcovia a deti

Max von der Grun

Doteraz som si myslel, že vraha možno poznať podľa ...

Niekoľkonásobného vraha - po očiach. Neviem, prečo som si to tak myslel. Môj sused mal najkrajšie oči, aké som kedy videl. Moja žena, ktorá častokrát hovorí, pomocou porovnaní tvrdila, že jeho oči sú ako plačúce - jeden z druhov berylu, pološľachetného kameňa. Jeho dlane boli úzke a starostlivo udržiavané, podobne ako ruky žien. Jedného dňa môjho suseda zavreli. Pred jeho dom prišli dve zelené autá. Uniformovaní policajti a niekoľko civilov vyprevadilo suseda z domu. Sadli si do áut a odišli. Večer o tomto zaistení vedela už celá mestská štvrť. V pondelok sme si prečítali v novinách, že uväznený je obžalovaný zo zavraždenia dvesto zajatcov v istej dedine na Morave v roku 1941.

- Nie, nie, to nemôže byť on, - tvrdila moja žena.

Ja som tiež neveril, že je to on. Začal som vymýšľať na noviny a novinárov, že vymýšľajú večne senzácie.

- Ten človek vrahom? To je nepravdepodobné.

- Opakoval som. Oni u nás bývali, my sme bývali u nich. Milí ľudia. Spolu sme chodili za mesto. Bolo možné veľmi milo s nimi stráviť čas. Keď sme sa rozprávali o politike vždy sa hneval na všetko, čo iba nieslo zdanie násilia a moci. Takí dobrí susedia. Môj sused si pred troma rokmi kúpil auto. Od toho času ma každý deň odvážal do práce. Nadchádzal dobrý kilometer, aby nemusel využívať mestskú komunikáciu. Vďaka jeho žičlivosti som vychádzal do práce o pol hodiny neskôr a vracal som sa pol hodiny sk ôr a ten človek s očami ako planúci akvamarín by mal byť vrahom?

- Neskrýval sa pod falošným priezvisko. Staral sa o svoju rodinu, žil tak ako my. To bol dobrý človek. Počul si, ako rozprával so svojimi deťmi? Môže takto rozprávať obžalovaný z toľkých vecí? Nie, a ešte raz nie. On zbožňoval svoje deti a ty, nedokážeš s našimi si pokojne vymeniť ani slovo?

- Moja žena zakončila svoje dôvody výbuchom zlosti. Nepovedal som nič. Čo som mohol povedať? Celý čas som myslel na naše stretnutia a na tých rozstrieľaných zajatcov v malej dedinke na Morave. Podobne boli uprostred nich ženy a deti. Postrieľaný boli tak, že zástupy padali do skôr vykopaných hrobov. Mal sa v tom zúčastniť, všetko organizovať. Ba niektorí hovoria, že dostal za to vyznamenanie.

- Môj Bože, chudera žena, biedne deti, biedne deti, - opakovala moja žena.

Tam na Morave postrieľali tiež deti - povedal som, a možno noviny klamú, možno to všetko je výmysel novinárov. Možno zamenili priezviská. Mohol predsa utiecť, zašiť sa predsa v latinskej Amerike ako veľa iných. Prečo zostal - pýtala sa moja žena.

Pozeral som, ako susedka viedla deti do školy, aby im nikto nerobil krivdy, počul som kriky:

- Váš otec je vrah!

- Musím ich navštíviť - navrhla moja žena.

- Nenavštívili sme ju od toho času, keď zavreli muža.

- Zbláznila si sa? Teraz nemôžeme ísť k nej.

Pomysli si na moje miesto, na mienku o mne. Ak by nás niekto uvidel, mohol by si pomyslieť, že sme vedeli o jeho minulosti a mlčali sme.

- Ale ona je teraz sama, deti - hovorila moja žena cez slzy.

- Možno o ničom nevedela - povedal som, aby sa uspokojila.

- A keby vedela, tak čo, mala ísť na políciu? Povedz, povedz! Veľmi ľahko si všetko predstavuješ. Vražda je vždycky vraždou.

Nasledujúceho dňa prešiel som okolo detí zavretého suseda tak, akoby som ich nikdy nevidel. Volali ku mne:

- Ujko Karol, ujko Karol!

Nakoniec sám proces. Jeho priebeh som sledoval z novín. Hoci, budova súdu je neďaleko cesty od nášho domu. Proces odhalil pravé rozmery zločinu. Dokázané, že žena obžalovaného vedela o minulosti muža, možno nie všetky detaily, kde bol, čo robil, ale vedela, že vydával rozkazy. Mohla odmietnuť priznanie, výpoveď

- Prečo ste toľko rokov mlčali, - pýtal sa sudca.

- Čo som mala robiť? Je to môj muž, - povedala plačúc.

- Predsa máme celú pravdu, - povedal som svojej žene. - Zostal odsúdený na pätnásť rokov.

- Celú pravdu? - spýtala sa ticho.

- Celú pravdu! - vykríkol som.

- A deti? A keby si ty bol na jeho mieste, tým človekom?

- Ale nie som! Rozumieš? Ja nie som!

- Tak, ty ním nie si. Ty si mal vtedy šťastie.

- Šťastie? Ani vtedy niečo takého nikto nemusel robiť. Bolo možné odmietnuť vykonať rozkaz.

- Čo ty o tom vieš?

- Niečo už viem.

- A ty by si odmietol?

Bol som udivený. Ja - odmietnuť? Nie, nikdy niečo také! Bol som ušetrený jeho osudu.

- Povedala som, že si mal šťastie. Že si nebol v jeho situácii. Ale keby si bol, odmietol by si vykonať rozkaz?

- Zaiste, že by som odmietol!

- Niekedy máš také isté oči ako on. Ale iba niekedy, - povedala žena, hľadiac na mňa.

 ...

- Uspokoj sa, ide predsa o pravdu, o spravodlivosť. Kde by sme žili, keby...

- A možno ide o obyčajnú pomstu.

Niekoho odsúdia, potrestajú a uspokoja svedomia všetkých. Ale do toho všetkého sú zamiešané deti. Deti suseda obžalovaného a odsúdeného na pätnásť rokov. Nevolali už ku mne: Ujko Karol, ujko Karol... Keď ma videli, schovali sa, utekali predo mnou. To bolo horšie ako

 ...

Tri týždne po vynesení rozsudku moja žena odišla s deťmi do izby. Každé z nich držalo v ruke darček. Ona kvety. Pripravoval som sa práve na poobedňajší oddych, neznášajúc, žeby mi niekto v tom prekážal.

- Odchádzate? A kam? Neviem o ničom, - spýtal som sa.

- Ideme k susedom. K nej, k jej deťom.

- Čo? Čo? - spytoval som sa. - Ak už k nim chcete ísť, tak aspoň počkajte, kým sa zotmie.

- Nie, v noci by nás nikto nevidel, - odpovedala moja žena.

Nie so všetkým možno súhlasiť

Gerhard Zwerenz

Bývali sme na treťom poschodí. Žili sme so všetkými v zhode. Rovnako aj so susedom oproti - s Kovalskými. Nebolo medzi nami nejaké srdečného priateľstva, ale o nenávisti či nepriateľstve nebolo možné hovoriť. Až dovtedy, keď stará Kovalská si požičala od nás panvicu. Matka sa zmienila o panvici dva razy. Nakoniec povedala Novákovej na chodbe, že stará Kovalská, to je obyčajná

 ...

Niekto to musel doniesť Kovalským, lebo nasledujúci deň Mikuláš a Joachim napadli môjho najmladšieho brata a veľmi ho zbili. Nevedel som to. Stál som v bráne, keď sa Lacko s plačom vracal domov. Povedal mi, kto ho to tak doriadil. Mal som šťastie, lebo práve sa stará Kovalská vracala z nákupov. Prišiel som k nej, vytrhol som jej tašku z ruky a buchol som ňou Kovalskú po hlave. Ani nezavolala o pomoc. Rozsypalo sa sklo, v taške

 ...

fľaša z mlieka.

A možno by sa celá vec tým skončila, keby nie Kovalský, ktorý sa vracal z práce čosi skôr než obyčajne. Samozrejme, nedal som sa a utiekol som. Ale on dochytil moju sestru. Zbil ju a roztrhal jej sukňu.

Moja matka, počujúc plač dieťaťa, začala do Kovalského hádzať kvetináče z okna.

Pretože sme nechceli, aby sa naše cesty križovali s cestami Kovalských, Herbert, môj najstarší brat, ktorý pracoval u

 ...

nainštaloval do okna zrkadlo,aby ich bolo možné pozorovať. Videli sme všetko, čo sa u nich dialo. Ale oni mali lepší nápad. Nepozerali na nás. Iba strieľali zo vzduchovky.

Nebolo čo čakať. Zlikvidoval som ich postavenie pomocou malorážky, na dôvažok večer som vyhodil do povetria ich auto.

Náš otec, ktorý pracoval vo význačnej reštaurácii, bol v každom momente ochotný zmieriť sa. Navrhol, aby sme jednoducho išli na políciu a o všetkom im porozprávali. Našej matke sa to však nepáčilo.

Keď stará Kovalská rozprávala pred každým, že my sa kúpeme dva razy v týždni a výdavkami sú zaťažení všetci nájomníci, rozhodli sme sa na rodinnej porade, že sami sa porozprávame s Kovalskými. Ale napriek tomu, o našom spore s Kovalskými vedeli už susedia. Čo by si pomysleli, keby sme išli na políciu alebo sa s nimi dohodnúť?

V nasledujúce ráno ticho prerušil veľký krik. Smiali sme sa nemilosrdne. Kovalský padol do jamy, ktorú sme v noci vykopali pred jeho domom. Padol z dosť veľkej výšky na ostnatý drôt. Dostal sa síce z toho, ale mal zlomenú nohu. Možno hovoriť o šťastí, že ho zobrala pohotovosť. Keď sa chcel vrátiť domov, čakala na neho v bráne plastická bomba. Okolo desiatej hodiny Kovalskí začali ostreľovať náš dom z diaľky. Nerobili to najlepšie. Strely išli mimo. Všetci obyvatelia nášho domu sa cítili ohrození a začali šomrať na Kovalských. Pán Javorský nám dal kľúče od pivnice. Zišli sme všetci do pivnice a pripravili sme všetkých na výbuch atómovej bomby. Niečo také sme cvičili počas pokoja. Mali sme teda cvik. Moja matka s hrdosťou v hlase hovorila:

- Všetci ukážeme Kovalským!

Z okna pivnice som vystavil hlavicu nášho atómového dela. Moja sestrička nemohla zabudnúť na roztrhnutú sukňu. Úprimne ma povzbudzovala:

- Ďalej! Oheň!

Naše delo vypálilo. Ale v tom istom čase aj delo Kovalských. Ulica prestala jestvovať, všetci zahynuli.

Ale predsa, veď nemožno so všetkým súhlasiť.

Haló, tu hovorí Anna

Ralf Sauer

- Dnes som sa rozprával s tvojou učiteľkou náboženstva. Musíš sa k nej správať lepšie.

- Už nikdy nepôjdem na vyučovanie náboženstva! Nikdy!

- Prečo?

- Ona je učiteľka, ale o Pánu Bohu som sa od nej nič nenaučila.

- Možno si nedávala pozor.

- Dávala som dobre pozor, iba ona o Pánu Bohu nič nehovorila.

- Prečo si sa od nej nenaučila?

- Trochu, niekedy.

- A predsa, čo si sa dozvedela?

- Že ona sa strašne bojí.

- Čo to hovoríš? Čoho sa bojí?

- Ak nám niečo vysvetľuje, tak to robí tak, aby sa Pán Boh nestával väčším. Toho sa vlastne bojí.

- To, čo hovoríš, nemá zmysel. Či sa Pán Boh môže stať väčším?

- Áno, áno, áno, Boh je veľmi veľký.

- A my sme malí?

- Samozrejme, že sme malí.

- A na tom má spočívať celý rozdiel?

- Je predsa rozdiel medzi niečím malým a niečím veľkým.

- Zaiste, lebo keby nebolo žiadneho rozdielu, to všetko by nemalo žiadny význam.

Musel som urobiť zvláštny výraz tváre, keď mi Anna pokojne vysvetľovala:

- Keby Pán Boh bol taký istý ako ja, vtedy by som na nič nedávala pozor.

- Začínam rozumieť. Keď je rozdiel väčší, vtedy sa zviditeľňuje veľkosť Pána Boha.

- Ak si pomyslím iba na práve takýto rozdiel, vtedy sa Pán Boh stáva hneď pre mňa väčším.

- Áno, skutočne?

- Áno, skutočne. Ale naša učiteľka sa nikdy nezastavila nad takými vecami. Pre ňu sa Pán Boh nestáva väčším. On je stále taký istý. Preto som sa on nej ničomu nenaučila.

- Povedz mi, prečo chodíme do kostola, - spýtala sa ma Anna.

- Aby sme Pána Boha lepšie rozumeli.

- Menej.

- Čo menej?

- Aby sme Pána Boha menej rozumeli.

- Chceš sa predo mnou vyťahovať?

- Nie celkom, ale predsa...

- Nie. Pomysli iba, a chodíš do kostola, vtedy sa Pán Boh stáva pre teba veľmi-veľmi veľkým. Ak je on pre teba veľmi-veľmi veľký, vtedy ho celkom nerozumieš a vtedy až vieš všetko...

- Ak si dieťaťom, vieš všetko, - hovorila Anna. - Pán Boh sedí na striebornom tróne, má dlhú bielu bradu i fúzy a na jeho hlave je zaiste zlatá koruna. Pán Boh urobí pre teba všetko, ak ho úprimne poprosíš. Ale trochu neskoršie už myslíš ináč. Čoraz ťažšie ti prichádza chápať Pána Boha. Ale je to ešte možné. Až náhle sa ti zdá, že nemožno ho vôbec pochopiť, keď on nás nepočuje, nevypočúva naše prosby, napríklad o bicykel. Nakoniec prichádza taká chvíľa, v ktorej povieš, že Boha úplne nerozumieš, že nie si v stave ho pochopiť. Až vtedy vieš, že on je veľmi-veľmi veľký. Tak veľký, aký je v skutočnosti.

Za «Pán Boh zaplať!»

Marion Miller

Budík, tri štvrte na päť. O piatej rozjímanie, modlitby a svätá omša. Potom raňajky, krátka návšteva. Najneskôr o šesť tridsať musí byť sestra Pia už na svojom mieste. Je zodpovedná za oddelenie intenzívnej starostlivosti. Jej pacientmi sú ľudia ťažko chorí, krátko po operácii. Ani na chvíľu nemôžu zostať bez starostlivosti.

Sestra Pia má štyridsaťsedem rokov, je dvadsaťsedem rokov v kláštore, je augustiniánka.

Ranná smena. Sestra otvára dvere, na ktorých je umiestnený nápis: «Vstup prísne zakázaný». Pozrie sa na tabuľku s menami pacientov. Pred sklenenou tabuľou je množstvo aparátov, ktoré presne pracujú. Monitory s grafmi, karty s výsledkami, tlačivá. Za sklom sú postele s chorými. O sedem tridsať majú pacienti raňajky.. Ten, ktorý nie je schopný sám sa najesť, toho treba kŕmiť. Kedysi už skôr boli všetci umytí, robili si svoju osobnú hygienu. Medzičasom sestra Pia prinesie grafy do karty chorých. O chvíľu je vizita, šéf všetko vidí. Sestra Pia má na pomoc dve osoby - spolusestry z Filipín. Nedokážu veľa, ale sú usilovné a pracovité. O niekoľko mesiacov bude z nich radosť.

O dvanásť tridsať sestra Pia ide na obed. V jedálni sestier je veľa miest voľných. Už roky nemajú povolania. Pri hlavnom stole sedí predstavená. Kedysi počas jedla bolo čítanie, nábožné čítanie, povzbudzujúce texty. Dnes sa číta iba náhodou, keď je niečo vážneho pre oboznámenie celej komunity. Sestra Pia nevie, čo sa deje mimo kláštora, čo sa deje vo svete. Nečíta noviny, nepočúva rádio, nepozerá televíziu. Po obede má hodinu oddychu, môže si zdriemnuť, môže zaplátať diery na habite. Môže tiež napísať list niektorej zo svojich sestier alebo bratov. Pred niekoľkými rokmi bolo treba dávať otvorené listy predstavenej. Cenzurované boli tiež listy, ktoré prichádzali zo sveta. Teraz je to inak. Veľa sa zmenilo. Niečím úplne novým je dovolenka. Kedysi nebývala. Teraz každá sestra môže odísť domov na tri týždne. Sestra Pia bola na dovolenke pred mesiacom Rodičia jej už nežijú. Cestovala k svojim sestrám.Všetky sa vydali, majú deti. Dostala iba toľko peňazí, koľko potrebuje na lístok 2. triedy tam i späť. Postarať sa o ňu v tom čase musia sestry. Tri týždne oddychu pre rehoľnú sestru, to zaiste je priveľa. Trápila sa, ráno sa prebúdzala, keď ešte všetci spali. Večer bola taká unavená, že zaspávala počas rozhovoru. Zvyk je druhá prirodzenosť. Jedného dňa išla so svojou sestrou a švagrinou na nákupy. Nevedela, ako sa má správať v obchode. Nevedela, koľko čo stojí. Už roky nič nekupovala, peniaze neboli jej v tom čase potrebné. Vždycky mala to, čo potrebovala. Pracuje predsa za «Pán Boh zaplať».

O štrnásť tridsať je sestra Pia znova na oddelení. Dáva do poriadku výsledky, kontroluje prácu prístrojov, rozpráva sa s pacientmi:

- A teraz hlboko dýchať...!

Dáva novú infúziu. Ak ide o starosť chorých, nikdy sa nemôže sestre nič odmietnuť. Dávni pacienti prichádzajú k nej s kvetmi a čokoládkami. Nemôže toto si nechať pre seba. Dá to všetko predstavenej. Žalovala sa niekedy, že sa stala rehoľnou sestrou? Pokrúti hlavou: Nikdy. Nedokáže inak žiť. Narodila sa, aby bola pri chorých. Je šťastná, že musí odpovedať iba za svojich pacientov. Svet je priveľmi komplikovaný, v kláštore je naproti tomu všetko jednoduché a samozrejmé. Tu sa nemusí starať o byt, odev a jedlo. Má takisto zaistené opateru v prípade staroby a choroby.

O dvadsiatej hodine prichádza nočná smena. Sestra Pia môže odísť, zjesť večeru, urobiť si večerné modlitby. Môže sa ešte chvíľu poprechádzať v záhrade, pozrieť na oblohu. Z kaplnky ide do svojej izby, keď je unavená. Žiadna knižka, žiaden časopis alebo noviny. Čítajú tí, ktorí majú čas. Ak však ide o starosť o chorých, to sestra Pia nemá seberovných. Je jednoducho najlepšia.

Mechanický dvojník

Herman Kasack

- Nejaký muž by chcel s vami hovoriť, - oznámila sekretárka.

Pozrel som sa na jeho vizitku: Tobias Hull, PA. Nemal som poňatia, kto mohol byť ten človek.

- Nuž, veľmi elegantný.

- Dobre. Nech vojde, - povedal som.

Často ma navštevujú predstavitelia rôznych firiem. Možno je nejaký cudzinec.

Pán Tobias Hull vošiel opatrne do môjho kabinetu. Veľmi delikátne kládol nohy pred seba, akoby sa bál urobiť nejaký falošný krok.

- Možno je chorý, - pomyslel som si.

Žičlivosť vychádzala z jeho starostlivo oholenej tváre. Bol dobre veľmi elegantne oblečený. Mohol by byť vzorom pre mnohých. Mal asi okolo štyridsaťpäť rokov. Ukázal som mu na fotelu, ktorá stála pred mojím stolkom.

- Ako si môžeme vysvetliť vašu návštevu, - spýtal som sa úprimne.

- Chcel by som sa vám najskôr predstaviť.

Neznámy hovoril hlasom trochu unaveným a monotónnym, s cudzím prízvukom. Vedel, že si so mnou vybaví svoju vec.

- Možno mi poviete...

- Prosím vás, neprerušujte ma, všetko vám poviem.

A začal hovoriť. Pravdepodobne rozprával túto historku už niekoľkokrát:

- Prosím, prepáčte, ale som manekýnom.

- Nemám čas na žarty, - odpovedal som s netrpezlivosťou v hlase.

- To nie sú žarty, to je pravda. Nebojte sa, som automatom. Strojom v ľudskej forme.

Pán Tobias Hull v skutočnosti žije. Som jeho mechanickým dvojníkom. On je riaditeľom veľkej továrne, ktorá vyrába mechanické dvojníky. Rozumiete, že nemôžem prezradiť, povedané inak vyjasniť spôsob môjho pôsobenia. To je tajomstvo firmy. Ale ak si pomyslíte na to, ako dnes nezmyselne ľudia konajú, tak hneď porozumiete, na akých zásadách sa zakladá naša teória. Nepotrebujeme mozog a srdce, lebo to nevlastníme. Rozum a city vovádzajú do ľudského života vedľajšie činnosti úplne zbytočné. U nás zvyk je všetkým. To veľmi uľahčuje život. nemám pravdu?

Pokýval som hlavou.

- Moje vnútro sa skladá zo systému automatických prevodov, ktoré sú elektronicky riadené. Dokážem v každom čase zrealizovať všetky funkcie ľudskej bytosti, po určitom čase som dokonca dokonalejší od môjho pravzoru. Ostatne sám vidíte, ako fungujem. To čo vám hovorím a predstavujem, ni je lacná reklama.

Neveril som vlastným očiam. Niekto sa chce zo mňa vysmiať. S kým vlastne mám do činenia? So živým človekom, či s automatom?

- Hovorím plynule siedmymi jazykmi. Keď stlačím najvyšší gombík vesty, vtedy hovorím po anglicky, následne po francúzsky, nemecky...

- Očarujúce! - vykríkol som.

- Áno, ale iba v určitom stupni. Predovšetkým však výhodné. Ak si prajete napríklad informáciu, aké bude dnes počasie, čo sa hrá v divadlách, aké sú výsledky futbalových zápasov, hneď som vám k službám. Môžem takisto diskutovať s vami na tému maliarstva, pomoci pre tretí svet, feministické hnutia v 19. storočí atď. Mám naprogramované rovnako všetky témy vo verzii, v ktorej sa nikto nebude hanbiť. Všetko je vo mne zmysluplné a praktické. Iba prosím, aby ste myslel na to, že máte takéhoto mechanického dvojníka. Žeby ste dostali dvoch mechanických dvojníkov. Súčasne ste prítomný na dvoch konferenciách. Všetci vás vidia, a vy sedíte spokojne pred domom a pozeráte na svoju záhradu. Mechanický dvojník lepšie vedie vaše záujmy, keď vlastní v sebe komputer, ktorý sa nikdy nemýli. Mechanický dvojník v krátkom čase pracuje na sebe, investícia sa zakrátko vráti a aké sú pri tom zisky? Nemusíte sa osobne angažovať do toho, čo nie je pre vás podstatné. Môžete tam poslať svojho dvojníka. Iba vtedy budete plne sebou. Nemám pravdu? Automat ušetrí vás únavných stretnutí s ľuďmi.

- Ak je to tak, tak praví ľudia sa stanú zbytočnými, - povedal som.

- Nemáte pravdu, - povedala bytosť, ktorá bola predo mnou. - Dvaja mechanickí dvojníci sa nepotrebujú stretať a rozprávať sa so sebou. Oni už pred stretnutím vedia všetko o sebe. A teda rozhodnete sa na zakúpenie mechanického dvojníka?

Osoba vstala a prechádzala sa po mojom kabinete. Nečakajúc na moju odpoveď hovorila ďalej:

- Zaiste, možno zväčšiť rýchlosť operácii v objednanom dvojníkovi. Napríklad vám poviem, že slávny šoféri z povolania majú vmontované dvojnásobné, niektorí dokonca trojnásobné elektronické skladby. Urobiť národný alebo svetový rekord nepredstavuje pre nich žiaden problém.

- To je pravda. Neviem, či mám pred sebou automat, či živého človeka, - povedal som.

- Nikdy sa nedostaneme do hĺbky tajomstva prirodzenosti. Ide o to, čo sa rozhodujete kúpiť si mechanického dvojníka, či nie. Cena nebude príliš prehnaná. Uisťujem, že vložený kapitál sa vám vráti už po niekoľkých mesiacoch. Zajtra kto príde z našej firmy a vezme od vás presne dane. Dobre?

 ...

Nevedel som, čo mám povedať. Robil som dojem, že premýšľam nad predloženým návrhom. Nakoniec som povedal:

- Dobre, prosím, povedzte mi, kto príde zajtra ku mne: automat, či živý človek.

- To nemá žiadny význam.

Pán Tobias Hull vyšiel z môjho kabinetu. Jeho návšteva sa nezrodila v mojej hlave. Som psychicky zdravým človekom. Muselo sa mi niečo stať. Keď nasledujúceho dňa nikto ma neprišiel navštíviť, aby prevzal dane za môjho dvojníka. Od tohto stretnutia pozornejšie vidím. Mnoho, čo je v divadle, na stretnutí, či v kostole, nie je sebou. Isto sú to ich mechanickí dvojníci. Naproti tomu moju pozornosť pritiahlo vyhlásenie v novinách, ktoré informovalo o schôdze spoločenstva Tobiasa Hulla.

Dcérka pastiera

Viliam Saroyan

Moja babka bola presvedčená, že každý človek má fyzicky pracovať. Raz pri stole mi povedala:

- Musíš sa naučiť niečo užitočného, niečo, z čoho ľudia budú mať úžitok. Môžeš niečo urobiť z hliny, vyrezávať z dreva, liať z kovu, šiť z látky. Bolo by veľmi zle, keby mladý muž nedokázal fyzicky pracovať. Dokážeš urobiť stoličku alebo stôl? Dokážeš upiecť chlieb alebo ušiť odev?

Babka sa pozrela na mňa s ľútosťou:

- Viem, dobre viem, že všetci ťa považujú za spisovateľa. Ba možno ním aj si. Priveľa fajčíš, aby si niekým bol. Zápach vôňa cigariet sa roznáša pocelom dome.

Babka mi rozprávala nasledujúcu bájku:

V Perzii žil kráľ. Mal syna, ktorý sa zamiloval do dcérky pastiera. Jedného dňa prišiel k otcovi a vyznal:

- Otec môj, milujem dcérku pastiera a túžim,a by sa stala mojou ženou.

- Ja som kráľom, ty si mojím synom. Keď umriem, ty zasadneš na trón. Bude to možné, ak sa zosobášiš s dcérou pastiera.

- Neviem to, ale viem, že ju veľmi milujem a že ona bude mojou ženou.

Kráľ sa presvedčil, že láska jeho syna bola pravdivá, skutočná. lebo pochádzala od Boha, a preto povedal:

- Súhlasím. Hneď vyšlem svojich sluhov k jej rodičom.

Kráľovskí poslovia predstavili presne, dôkladne celú vec rodičom dievčaťa. Tí sa spýtali:

- A čo užitočné dokáže urobiť kráľovský syn?

- Syn kráľa je synom kráľa, preto fyzicky nepracuje.

- Musí sa naučiť pracovať! Vtedy dostane našu dcérku za ženu.

Poslovia s vrátili do paláca.

- Vidíš syn môj: rodičia dieťaťa dávajú podmienky, že sa musíš naučiť pracovať. Chceš aj naďalej si ju vziať za ženu?

- Áno, otec môj. Naučím sa pliesť slamené rohože.

Učil sa usilovne. Po niekoľkých týždňoch učenia uplietol farebné rohože s krásnymi vzormi. Niekoľko z nich poslal kráľ rodičom dievčaťa. Uskutočnilo sa nádherné veselie. Mladí boli šťastní. Život však prináša alebo vystavuje niekedy sčasti na skúšku. Tak to bolo aj v ich prípade.

Jedného dňa, - hovorila babka, - sa prechádzal kráľovič ulicami Bagdadu. Vošiel do reštauráciu, aby si vypil čaj. Nevedel však, - babka hovorila stíšeným hlasom, - že je to miesto, kde sa stretávajú vrahovia a zlodeji. Tí ho chytili a uväznili v pivnici. Na otázku, kto je, odpovedal, že je výrobcom rohoží. Priniesli teda niekoľko snopov slamy, aby dokázal, čo dokáže. Obdivovali jeho výrobky. Niekto prišiel na myšlienku, aby ich predali kráľovi. Zaniesli teda rohože do paláca. Kráľ hneď spoznal, že sú to výrobky jeho syna. Tým viacej, že bola uprostred nich taká istá, akú on už mal. Zatvorili týchto priestupníkov a poslali vojakov, aby oslobodili knieža. Šťastne sa vrátil do paláca, pobozkal ženu, objal otca, poďakoval svokrovcom, že ho prinútili fyzickej práci.

- Rozumieš teraz, - pýtala sa ma babka, - prečo každý muž sa má naučiť robiť niečo užitočného?

- Rozumiem. Len čo písaním zarobím niekoľko peňazí, hneď si kúpim pílku a kladivo, aby som urobil obyčajné kreslo.

Pád mandľovníka

Johanson Gnabaranan

Strom mandľovníka vyrástol krásne, úrodne. S pýchou sa prizeral na vlastné konáre. Jedného dňa si sadol na ne dudok. Priložil ucho ku pňu a počul ozvenu prácu nových škodcov. Začal ich vyberať a veľmi mu chutili, boli mu pochúťkou. Správanie dudka rozzlostilo mandľovník. Nič nemal proti tomu, aby na jeho konáre sadali farebné papagáje, ale nie taký malý nevolaný hosť, votrelec, ktorý sa usadí a kaličí jeho peň.

- Čo si to myslíš, ako sa to správaš? - kričal mandľovník na dudka. Ten sa urazil a odletel. Škodcovia sa rozmnožovali a robili si svoje. Nakoniec ľahký vánok vetra zvalil pyšný mandľovník na zem.

Diadiaratu

 ...bájka ...

Istý muž mal tri ženy. Každá z nich mu darovala prekrásnu dcérku. Najstaršia a najmladšia sa vydali za chlapcov, ktorí zodpovedali vôli rodičov, a stali sa šťastnými ženami a matkami.

Diadiaratu mala zvláštne privilégiá a práva, pretože bola dcérkou ženy, ktorú on najviac miloval. Všetci doterajší kandidáti dostali košom. Na niktorého z nich nechcela ani len láskavo pozrieť. Rodičia sa prestali s ňou rozprávať o sobáši.

Jedného dňa sa ukázal pred ich domom krásny mladý človek na bielom koni s početnou družinou. Poslal jedného zo svojich sluhov po džbán chladnej vody. Otec Diadiaraty vyšiel, aby privítal dôstojného prichodiaceho hosťa a pozval ho na chvíľu oddychu. Keď ho zaujal miesto pri stole, priniesli mu vodu, aby sa umyl, tak, ako to určovala tradícia pohostinnosti. Diadiaratu sa pozerala na neznámeho a nemohla od neho odtrhnúť oči.

- Volám sa Zumana ??? Sunovalo a pochádzam z veľmi ďalekej krajiny. Cestujem už veľa týždňov a túžim prísť do Bienen Basso???. Ďakujem za pohostenie a prosím, ukážte mi cestu, - hovoril neznámy.

Poslednú jeho vetu treba chápať ako otázku, či nemôže prenocovať so svojimi ľuďmi.

Otec Diadiaraty sa tiež predstavil. Povedal, kto je a čím sa zaoberá. Bol obchodník kokosových orechov, a preto poznal dôkladne okolie.

Nadišiel čas večere. Pozvali hosťa, aby zostal. Ten samozrejme prijal pozvanie. Dia??? sama posluhovala pri stole. Priniesla misku s ryžou, potom nádobu so sósom, omáčku a mäso.

Ráno Zumana??? so svojimi ľuďmi sa vydal na ďalšiu cestu, a pritom povedal:

- Možno pri ceste späť sa takisto zastavím u vás.

Diadiaratu po celé dni hovorila iba o Zumanovi. Modlila sa, aby sa rýchlo ukázal v dome jej otca. A Zumana sa po niekoľkých dňoch znova ukázal Všetkých domácich pozdravil tak srdečne, ako si len možno predstaviť. Priniesol so sebou nádherné dary pre dievčatá a jej rodičov. Nasledujúceho dňa poprosil otca o ruku dcéry. Dievčina bola prešťastná. Rodičia ju vystríhali, ale ona nepočúvala ich slová. Milujem iba Zumana a buď mi dovolíte sa za neho vydať, alebo zostanem starou dievkou. Kto je a odkiaľ pochádza, môžete sa neskoršie dozvedieť, keď budeme spolu navždy.

Babka - jej najúprimnejšia priateľka a osoba, ktorej zverovala svoje tajomstvá, žena múdra a skúsená, ticho povedala:

- Diadiaratu, dieťa moje, každá sliepka dáva svojim kurčatá najlepší pokrm. Všetci ťa tu veľmi milujeme a chceme pre teba len to, čo je najlepšie. Videla som v živote už veľa vecí. V tvojom chlapcovi som spozorovala, čo ti musím...

- Nechaj si tie svoje rady pre seba, - povedala Diadiaratu. - Milujem ho a vydám sa za neho!

Stará žena sa nedala vyrušiť poznámkou vnučky a vravela ďalej:

- Tvoj snúbenec je pekný, mladý, silný, bohatý. Ale nevzbudzuje vo mne žiadnu dôveru. Vieš prečo? Lebo mi jednoducho nepozerá priamo do očí. On niečo pred nami skrýva. Vytvára okolo seba atmosféru, v ktorej niet nič úprimného. Je veľmi nerozvážne, ba nebezpečné vziať si takéhoto človeka za muža.

Diadiaratu sa nazlostila a kričala:

- Sama hovoríš, že je pekný a bohatý. To mi stačí. Vydám sa za neho, či sa vám to páči alebo nie. Všetky dievčatá v mojom veku, ba mladšie odo mňa majú už mužov a deti. Neustále ste opakovali, že si vyberám a preberám, a keď som našla muža môjho života, vtedy mi nedovolíte, aby som sa za neho vydala.

Rodičia i rodina upustili od ďalších prosieb. Vykonala sa svadba s veľkou pompou, taká, aká patrí na najmilovanejšiu dcéru. Zumana rozhadzoval peniaze napravo i naľavo, hrala najlepšia kapela, hostia sa vynikajúco bavili.

Nasledujúceho dňa Zumana povedal, že večer sa vydá na cestu. Diadiaratu bola unesená. Konečne sa začína jej osobný život. Išli dopredu, zanechávajúc za sebou oblaky prachu. Čím viacej sa vzďaľovali od rodného domu, Diadiaratu sa stávala čoraz skromnejšou súčasťou družiny Zumana. Jazdci i kone sa premieňali v stromy, kamene, potôčky.

Keď Diadiaratu spozorovala unikanie služobníctva, spýtala sa muža, čo sa deje. Ale ten na jej otázku mlčal. Po chvíli jej rozkázal, aby zišla z koňa a čakala na neho pod veľkým stromom. Vyplnila rozkaz muža. Pozerala na neho, ako odchádza na bielom koni. Nevedela, že ho vidí posledný raz.

Zumana bol zlým duchom, ktorý sa odieval do postavy krásneho muža.

Diadiaratu blúdila po lese, živila sa divými jahodami a medom lesných včiel. V noci hľadala úkryt v jaskyniach.

Jedného dňa ju zazrel hájnik, naľakal sa, nevedel, či sa stretá s duchom, či s človekom. Tak strašne vyzerala Diadiaratu. Rozprávala mu, kto je a čo ju postretlo. Hájnik jej dal nové oblečenia, bola totiž skoro nahá. Nakŕmil ju a priviedol k otcovi. Odo dňa odchodu rodičia nič o nej nevedeli. Veľmi sa trápili. Všetky hľadania nedávali žiadny výsledok. Preto tiež ľudia si začali rozprávať históriu, aký osud čaká dcéry, ktorá nepočúva dobré rady rodičov a najbližších.

Lelebum

Neznámy prameň

Predstavte si krásneho veľkého slona, ktorého meno znie Lelebum, ktorý je od chobota až po koniec chvosta belasý. Práve táto farba spôsobila, že Lelebum bol veľmi nešťastným slonom. Chcel byť sivý, ako jeho kolegovia a kolegyne.

- Keď budem jesť veľa zelených listov, možno sa farba mojej kože stane sivá, - myslel si Lelebum a jedol nielen zelené lístie, ale všetko čo je zelené: zelený hrášok, zelený šalát, zelené banány. Ale predsa sa nestal sivým, len zeleným. Všetci sa z neho smiali, lebo bol taký zelený, ako žaby na lúke.

Zúfalý zelený slon prišiel na lúku a zjedol všetky kvety, ktoré len stretol. Bolelo ho brucho, ale - na zlosť všetkým i sebe samému - neustále jedol a živil sa kvetmi. A stal sa úplne bielym. Takým bielym, ako je svieži sneh.

- Prečo iba mne sa môže niečo takého pritrafiť? Prečo iba mňa prenasleduje pech? Prečo nemôžem byť taký ako iní?

Lelebum nevedel už, čo má urobiť. Preto začal plakať. Plakal, plakal a všetky slzy padali na zem. Vznikla z nich najskôr kaluža, potom malý rybník, nakoniec jazero.

- Musím sa vykúpať, - rozhodol sa Lelebum.

Vošiel do vody, a keď po chvíli vyšiel na breh, neveril vlastným očiam. Od počiatku chobotu až po koniec chvostu bol modrý, tak ako kedysi. Z veľkej radosti, že je taký ako kedysi, Lelebum začal tancovať a spievať.

Ak stretnete, uvidíte tancujúceho a spievajúceho slona, nebuďte prekvapení. Je to Lelebum.

Pravá láska

Indiánska bájka

Jeden Indián mal dve ženy: prvá bola opravdivou paňou domu, druhá nemala vôbec žiadne práva. Keď odišiel na poľovačku, predtým však dal rozkaz, že za žiadnych okolností nemožno vypustiť psov z ohrady. Bude poľovať bez ich pomoci. Muselo to mať pre neho veľký význam, keď povedal, že ten, kto prekročí jeho rozkaz, bude veľmi prísne potrestaný.

Indián sa priblížil k brlohu veľkého medveďa. A istotne by zahynul, keby nebolo toho, čo sa odohralo v jeho dome.

Obe ženy boli veľmi znepokojené jeho dlhou neprítomnosťou. Nemysleli však o tom, aby porušili rozkaz muža. Hrozil za to prísny trest. Ale ako dlho možno čakať? Nakoniec jedna pribehla a vypustila psov zo záhrady. Utekali rýchlosťou vetra. Objavili miesto, kde je ich pán, pribehli v poslednej chvíli, keď medveď sa už blížil k nemu, aby ho zožral.

Keď sa Indián vracal do dediny, jeho prvá žena vybehla naproti so slovami:

- To nie ja, to tvoja druhá žena vypustila psov!

A od toho dňa Indián žil iba s tou ženou, ktorej odvaha mu zachránila život.

Mohli by ste ma pobozkať

Neznámy prameň

Cesta chlapca a cesta dievčaťa ubiehali ďaleko od seba. Jeden raz na jednom mieste však a v istom čase sa stretli so sebou. Dievča a chlapec šli teraz spolu. Chlapec si niesol na ramenách medený kotol, v jednej ruke držal palicu, druhou viedol kozu. Po chvíli spoločnej cesty chlapec s dievčaťom prišli do úvozu.

- Nejdem ďalej s tebou, - povedala dievčina.

- Prečo, čo sa stalo? - spýtal sa chlapec.

- Keby som bola blízko teba, mohol by si ma objať a pobozkať.

- Nesiem predsa na ramenách ťažký kotol, obe ruky mám plné...

Dievčina však neustúpila:

- Mohol by si predsa pustiť kozu, odložiť palicu, zložiť kotol z pliec, objať a pobozkať.

Chlapec na ňu pozrel. Bola krásna.

- Na Alaha

 ...

Nech je zvelebená tvoja múdrosť a krása, - povedal a pustil na slobodu kozu, odložil palicu a zložil z pliec kotol, objal dievčinu a pobozkal.

Čo je to život

Švédska bájka

Jedného dňa okolo poludnia zavládlo v lese ticho. Rastliny a zvieratá odpočívali. Vtedy zajac celkom nepozorovane sa spýtal:

- Čo je to život?

- Život, to je rozvoj, - povedala ruža, pozerala na svoje prekrásne puky kvetov.

Motýľ nedal takú hlbokú odpoveď ako ona. Je známe, že motýľ lieta z kvetu na kvet a na jednom mieste sa napije z kvetu nektáru, v druhom ochutná peľ a tak je to po celý život. Motýľ tvrdil:

- Život, to je radosť.

Mravec sa na chvíľu zastavil a hlboko oddychoval. Šiel do mraveniska. Ťahal so sebou niekoľkokrát od seba väčšie steblo trávy.

- Život je práca, - povedal a išiel ďalšou cestou.

- Nie iba treba pracovať, ale treba aj užívať život. Je čas zbierania peľu, ale je takisto čas, kedy sa pije med, - povedala včela.

Zem sa pohýbala a po chvíli sa z nej na povrch dostal krt. A zastonal:

- Život, to je cesta temnotami zeme.

Straka, ktorá sama nikdy nič nevymyslí, volala:

- Čo sú to za múdre odpovede, zlaté myšlienky?

Pravdepodobne medzi zvieratami došlo k hádke, keby neprišiel dážď. Podľa neho život je plač. Časom, ktorý je odmeraný kvapkami sĺz.

Morské vlny s celou svojou mocou protestovali:

- Život je dobýjanie sa neba.

Vŕba, ktorá stála pri rieke, rozmýšľala:

- život spočíva na prijímaní toho, čo nám prináša čas.

Nastal večer. Sova vyliezla na lov.

- Život je úžitok z príležitosti.

V lese zavládlo úplné ticho.

Cez pusté ulice mesta vracal sa domov osamotený muž.

- Život je honba za šťastím.

Svetlo, ráno.

- Tak ako ja som počiatkom dňa, tak život je počiatkom večnosti.

Súd v New Yorku

Heinz Liepmann

Prišiel som do New Yorku pred dvoma mesiacmi. Ubytoval som sa u mojich priateľov v temnou, špinavom byte. Dom, v ktorom sme bývali, patril nejakému Írčanovi. Nemali sme peniaze, lebo sme nemali prácu. Írčan, pán Worphy

 ...

bol vdovcom s piatimi deťmi. Najmladší z nich syn nazýval sa Jimmi.

Dom bol starý, vybudovaný na juhu Manhattanu. Žili tam Gréci, Írčania, Židia, Francúzi, Rusi i Taliani.

V treťom mesiaci môjho pobytu Jimmi ochorel. Situácia bola beznádejná. Kurt, ktorý bol povolaním lekárom, povedal pánu

 ...

- Viete, že som cudzincom a podľa amerického práva - hoci som lekárom - nemôžem liečiť. Váš syn je veľmi ťažko chorý. Potrebná mu je hneď lekárska pomoc.

Nemám na nemocnicu. Mám dve deti, musím pracovať.

- Zavolajte hneď lekára!

Jimmi ťažko dýchal. Do spoteného čela sa dostávali vlasy. Nakoniec prišiel lekár, chudý Talian s okuliarmi, ruky sa mu triasli. Zbadal dieťa, prišiel, horúčka začala rýchlo stúpať. Jimmi rýchlo dýchal.

- Zabehnite hneď po lekára, - povedal Kurt.

Pán Morfy sa po chvíli vrátil so zlou informáciou: lekár nepríde, čaká na peniaze za poslednú návštevu.

Izba, v ktorej ležal chorý, bola plná ľudí. Okrem bratov a sestier Jimmiho bola v ňom aj tučná Talianka, Žid so šedivou bradou, poľský kňaz a niekoľko susedov.

- Ste predsa lekár. Nedovoľte umrieť môjmu dieťaťu! Urobte niečo! - prosil Kurta pán Morfy.

Všetci sa pozerali na neho. Kurt zbledol. Vedel, čo to znamená. Za štyri mesiace má zložiť americkú štátnu skúšku, a iba vtedy bude mať právo liečiť. Vtedy si otvorí svoju privátnu ordináciu. Ak teraz niečo urobí, nebude to zhodné so zákonom. Bude mať ťažkosti. Musí si zvoliť medzi spokojnou budúcnosťou v blahobyte a s tým, že sa dostane do konfliktu so zákonom, čo neveštilo nič dobrého. Musel si voliť. Stál pred zomierajúcim chlapcom

Desať dní bojoval Kurt o život Jimmiho. V tom čase vôbec nespal a nič nejedol. Chlapec prežil. Kurt mu zachránil život.

Ale tu sa história nekončí. Ona iba len začína.

Deň, v ktorom Jimmi mohol po prvý raz vstať z lôžka, prišli dvaja policajti a zavreli Kurta. Taliansky lekár ho zažaloval pre nelegálne vykonávanie povolania. Informácia o uväznení rozrušila všetkých obyvateľov nášho domu. Rusi i Taliani, Židia i Írčania, Gréci i Nemci sa spolu so sebou zbratali. Všetci išli na súd, na pojednávanie. Sála sa naplnila, bolo tam vyše sto osôb.

- Vinný alebo nie? - pýtal sa sudca.

- Nevinný! - kričali ľudia v sále.

- Zachovajte pokoj, lebo ináč rozkážem výjsť všetkým von. Vinný alebo nevinný? - spýtal sa sudca a pozrel sa na tváre ľudí, ktorí prišli na pojednávanie.

- Zohnali sme 86 dolárov. To sú naše ťažko zarobené peniaze. Ak súd odsúdi nášho lekára, vykúpime ho. On je nevinný, - povedal pán Morfy.

Sudca vstal a prišiel ku Kurtovi. Usmial sa. Vyzeralo to veľmi zvláštne. Usmiaty sudca v čiernom talári. Vystrel ruku obžalovanému a povedal:

- S istotou budete dobrým Američanom.

Sudca sa vrátil na svoje miesto, uderil tri razy kladivkom, obrátil sa na zhromaždených v sále:

- Obžalovaný porušil zákon, aby doplnil dôležitejší zákon, a preto je slobodný. Ďakujem všetkým, ktorí prišli na pojednávanie, aby sa ho zastali.

Chudobný a bohatý diabol

Ernst Bloch

Ten, kto má veľa peňazí, si môže dovoliť z času na čas niečo neobyčajného. Obyčajne vtedy myslí na svojich blížnych, chudobných, aby im niečo daroval zo svojho bohatstva aby poznali pôvaby tohto sveta. Bohatí ľudia sa zabávajú pri chudobných. Preto počúvajte túto históriu:

Vyhlásil sa konkurz. Hľadali mladého človeka, najlepšie, ktorý ťažko pracuje, zdravý, disciplinovaný, takého, ktorý by mohol byť vzorom pre ostatných. A našli takého. Jeho úloha spočívala teraz na vyplnení postavených podmienok, ktoré spočívali na:

jedení najznámejších jedál a na pití najpoprednejších nápojov, na obliekaní sa v najkrajších domoch módy a na cestovaní po celom svete nato, aby uskutočňoval diskusiu so ženami, ktoré mali veľa času, alebo na hraní tenisu a golfu s mužmi, ktorí majú nič čo robiť. Víťaz konkurzu si mohol za peniaze sponzora dovoliť všetko. Bol na všetkých kontinentoch, býval v najvynikajúcejších hoteloch, jedol s kráľmi a konzulmi, nič z veľkého tohto sveta mu nezostalo cudzie. Jeho čas pobytu vo veľkom svete prešiel ku koncu. Podľa dohody mal teraz sa vrátiť do svojej práce, na všetko zabudnúť, žiť tak, ako predtým. Súhlasil s tým a podpísal zmluvu. Vrátil sa. Obliekol si svoje dávne šaty, vstal o štvrtej ráno, išiel do bane. Priatelia nechceli s ním hovoriť, nemal silu na fyzickú prácu, nebol to život pre neho. Kúpil si revolver a odišiel do New Yorku. Tam zastrelil svojho sponzora. Súd po dôkladnom vyšetrení veci vydal oslobodzujúci rozsudok.

Gopal rozpráva

Chlapec z Indie hovorí:

Naša dedina je veľmi chudobná. Keď na konci sucha, máme niečo jesť, sme veľmi šťastní. Po skončení práce som šiel k potoku, mal som nádej, že chytím niekoľko rybiek, ktoré upečiem na ohni. Šiel som pozdĺž potoka až na to miesto, kde v tieni veľkých skál sa zhromažďujú ryby. Ani som ešte nehodil sieť, keď niekoľko metrov vedľa mňa padol kameň. Naľakal som sa. Pozrel som sa hore a videl som Rašida, syna garbiara. Rašid má toľko rokov ako ja, teda desať. Chodíme do jednej triedy, spolu sa učíme, ale nie priateľmi. On je mohamedán a ja som hinduista. On sa modlí k Alahovi, ja sa modlím k Brahmovi. Prieme sa o to, ktoré náboženstvo je pravdivé. Rašid jedáva mäso z kráv a volov, pre nás, hinduistov, sú kravy sväté, preto za žiadne poklady na svete nejeme ich mäso. Radšej umrieme od hladu. Vždycky, keď stretnem Rašida, hovorím:

- Nech ťa moje oči nevidia, ty...

On mi nezostane dlžný a hovorí:

- Dávaj pozor, aby si prežil čas sucha, ty...

Rašid je silnejší ako ja. Nič mi nezostáva, ako iba zatnúť päste a pokývať hlavou.

- Syn garbiar, ty hlúpa opica, nech ťa trafí prekliatie môjho boha! - kričal som na Rašida.

- Syn murára, nech ťa rohatí duchovia chytia! - volal Rašid ku mne.

Nevšimol som si ho a on mňa. Hodil som sieť do vody a on hral na flaute. Voda bola teplá. Za horami sa obloha stávala fialovou. Nedalo sa dobre dýchať. Nič som neulovil. Očká siete boli príliš veľké. Pretože Rašid ma pozoroval, neprerušil som svoju prácu.

Na druhej strane potoka uvidel som sedieť na kameni starého Šrí Mókerje. Šrí Mókerje je brahman. Počas stvorenia sveta - tak veríme v našom náboženstve - brahmani vyšli z úst božích, preto majú šľachtický pôvod. Moji rodiča nemajú takýto pôvod. Sú jednoduchými ľuďmi. V očiach Šrí Mókerje nie sme lepší od túlavého psa, ktorý behá po ulici. Keby môj tieň oprel sa iba o jeho postavu, vtedy Šrí Mókerje by išiel do svätyne, aby sa očistil, odprosil boha za ten hriech. Šrí Mókerje sa modlil polohlasne svoje modlitby. Kedysi dávnejšie akýsi hinduista bol prichytený pri odpočúvaní modlitieb brahmana bol potrestaný. Vlievali mu do uší roztopené olovo. Dnes je to inak. Okrem toho som sa vzdialil od modliaceho sa mnícha na bezpečnú vzdialenosť, aby ma nevidel.

Vtedy sa to stalo. V jednej chvíli oblohou prešlo desiatky bleskov, vznikla skutočná potopa. S hrmotom tisícov tigrov a rýchlosťou utekajúcich gaziel z hory valila sa lavína vody. Ničila a zbierala všetko, čo jej stálo v ceste. Skryl som sa v skalnom úkryte, vlna ma nezobrala so sebou. Úroveň vody sa zvyšovala každou sekundou. Nevidel som šancu. Plakal som. Bál som sa, že je to už koniec. Počul som hlas Rašida:

- Gopal, Gopal! Zachyť sa konára!

- Chytil som konár. Rašid ma vytiahol na bezpečné miesto. Počuli sme krik Pozreli sme sa dolu. Niekoľko metrov nižšie, medzi dvoma skalami bol uväznený starý brahman. Iba hlava mu ešte trčala z vody. Rašid nemal rád Šrí Mókerje, lebo ten sa pokúsil vyhnať jeho otca z dediny.

- Ak mu nikto nepomôže, o chvíľu zahynie, - povedal Rašid.

- To je zlý človek, - zašepkal, pozrúc pred seba.

- Napriek tomu všetkému musíme mu pomôcť!

Zišli sme dolu a podali haluz mníchovi. Vytiahli sme ho na bezpečné miesto. Pýtali sme sa ho, ako sa cíti. Pozrel sa na nás, chcel niečo povedať, ale sa ovládal. Pohol ramenami a odišiel bez slova vďaky a rozlúčenia.

Boli sme šťastní. Skončil čas sucha, nastal čas dažďov. O niekoľko dní všetky lúky boli zelené a budeme mať čo jesť. Tancovali sme a spievali s radosťou:

- Monzún, monzún...

Čisté ruky

Neznámy prameň

V máji pred troma či štyrmi rokmi som bol v Marinii, sedel som pred malou kaviarňou a pil som červené víno. Všimol som si, že ma niekto pozoruje, pozerá na mňa alebo na moje auto. Po chvíli prišla ku mne žena a povedala:

- Dobrý deň!

Nič som neodpovedal. Žena bola špinavá a stála predo mnou. Nakoniec som sa spýtal:

- Čo si želáte?

- Môžem sa s vami chvíľu porozprávať? Ale nie tu. Prosím, poďte so mnou na nejakú inú ulicu!

- Choďte odo mňa preč! - povedal som rozhodne. Keď ľudia vidia zahraničného turistu, sú schopní všetkého.

Pozrela na mňa. Nezabudnem na jej pohľad do konca života. Chcela mi ešte niečo povedať, ale zavolal som na čašníka. Zaplatil som účet, vložil som jej niekoľko mariek do ruky a odišiel. Nechcel som s ňou mať nič do činenia. Rýchlo som sa vzdialil.

Nasledujúceho dňa som uvidel jej fotografiu v novinách. Fotografiu neznámej ženy, ktorú vytiahli z vôd starého prístavu. Prihlásil som sa na polícii a povedal som o našom stretnutí v kaviarni. Tam som aj spoznal históriu jej života.

Pred vojnou sa vydala za môjho rodáka, ktorý zahynul v prvých dňoch vojny. Vojnu prežila, ale nemala žiadnych prostriedkov pre život. Chcela sa vrátiť do rodného kraja, ale teraz po vojne hranice prebiehali inak. Nevedela, čo je to konzulát a lambasáda. Nevedela, aké má práva. Sporila, ako len mohla, aby mohla odcestovať. Niekto jej však ukradol všetky jej úspory. Stalo sa to v predchádzajúcu noc nášho stretnutia. Dnes viem, že jednoducho sa chcela so mnou porozprávať, počuť rodnú reč.

Ukradnuté peniaze preškrtli nádej na návrat. Nemohol som jej niečo poradiť? Prečo som nebol schopný, ochotný na dobré slovo? Nemohol som ísť s ňou na konzulát? Keby bola mladá a pekná, keby bola čistá...

Zúfalý človek nikdy nie je pekný.

Porozumie niekto to, o čom hovorím? Do tohto dňa stretnutia s tou ženou som mal zásadu, aby som sa zdržal ďaleko od toho, čo by malo iba zdanie nepríjemnej veci. Načo si špiniť ruky? Mňa sa to netýka! Keď som poznal život tej ženy, keď sa mi otvorili oči, pochopil som, akou čiastkou ja nesiem zodpovednosť za jej smrť.

Podvod - klamstvo

Kalif z Bagdadu, menom Al-Manum, mal vo svojej stajni prekrásneho koňa. Iný z kalifov, menom Aman, by bol kúpil toho koňa za každú cenu, ba bol by ho zamenil za stádo tiav. Pretože však Al-Manum nechcel koňa predať, rozhodol sa Aman nadobudnúť ho podvodom.

Aman sedel na kraji cesty preoblečený za žobráka. Al-Manum bol dobrým a zbožným človekom, zastavil s koňom pred žobrákom:

- Ako ti môžem pomôcť? - spýtal sa.

- Ó, beda mi! Zhyniem od hladu! Už niekoľko dní som nemal nič v ústach, nemám ani síl vstať zo zeme!

Al-Manum pomohol žobrákovi vstať a posadil ho na svojho koňa. Aman, preoblečený za žobráka, čakal iba na túto chvíľu a jedným pohybom ruky dal koňa do cvalu.

- Oklamal si ma! Ukradol si mi koňa! Mám ku tebe prosbu! - kričal Al-Manum.

- Čo takého si praješ?

- Nikomu nerozprávaj, ako si nadobudol tohto koňa!

- Prečo nemám o tom nikomu hovoriť?

- Lebo jedného dňa sa môže stať, že na kraji cesty skutočne bude sedieť človek, ktorý bude potrebovať pomoc, a niekto, kto bude poznať tvoju históriu, nepomôže mu, a len prejde ďalej.

Turista-ateista

Istý turista-ateista vystupoval na vysoký horský štít. Zrazu sa potkol, stratil rovnováhu a začal sa kotúľať do priepasti. Mal šťastie - v poslednej chvíli sa zachytil kosodreviny. Možno povedať, že sa nachádzal medzi nebom a zemou, visel nad tristometrovou priepasťou. Nevedel, ako dlho mu vystačia sily, nevedel, ako dlho korene kosodreviny udržia jeho váhu. Náhle ho napadla spásna myšlienka:

- Bože! Bože! - zvolal.

Ticho. Ani ozvenu nebolo počuť na jeho volanie.

- Bože! Ak jestvuješ, tak mi príď na pomoc, zachráň ma! Už budem v teba veriť, iných budem privádzať k tebe!

Ticho. Korene kosodreviny s začali uvoľňovať. Turista-ateista sa začal pomaly zosúvať do priepasti.

- Bože! Bože! - skríkol.

- Všetci vzývajú moje meno, všetci sľubujú veľa vtedy, keď sú v núdzi! - rozliehal sa mocný hlas.

- Ja nie som taký ako oni! Už v teba verím, necítiš to? Počul som tvoj hlas, rozprával som sa s tebou! Musíš ma len zachrániť! Budem ohlasovať tvoje meno po celej zemi!

- Dobre, zachránim ťa. Dokážem ti svoju všemohúcnosť. Pusť sa kosodreviny!

- Mám sa pustiť kosodreviny? Ja som ešte nestratil rozum, ešte som sa nezbláznil! - kričal zúfalý turista-ateista.

Skromnosť

Rabín, už vo vysokom veku, ležal chorý. Jeho žiaci v druhej izbe diskutovali o učiteľových čnostiach.

- Od čias Šalamúna nebol nikto tak múdry, - hovoril potichu jeden z nich.

- A jeho viera! Možno ju prirovnať k viere nášho otca Abraháma, - podotkol druhý.

- Jeho trpezlivosť pripomína Jóbovu trpezlivosť, - dodal tretí.

- Iba Mojžišovou nádejou možno merať jeho nádej!

Starý rabín sa prevracal z boka na bok na svojej posteli. Nakoniec sa ho spýtala žena:

- Čo ti je? Čo sa tak vrtíš? Nepočuješ, ako ťa chvália?

- Skutočne, naozaj?

- Zaiste!

- Žiaden z nich nehovoril o mojej skromnosti.

Kto si ty?

Ťažko chorá žena ležala na oddelení intenzívnej starostlivosti. V istej chvíli mala dojem, že sa nachádza na poslednom súde.

- Kto si ty? - pýtal sa nejaký hlas.

- Som starostova žena, - odpovedala.

- Nepýtam sa ťa, čia si žena, ale kto si.

- Som učiteľka.

- Nepýtam sa ťa, aké máš povolanie, ale kto si.

- Som kresťanka.

- Nepýtam sa na tvoje náboženstvo, ale na to, kto si.

- Som tá, ktorá celý deň strávi v kuchyni a pomáha všetkým, ktorí prosia o pomoc.

- Nepýtam sa ťa, čo robíš a aká si, ale kto si.

Keď odišla z nemocnice, rozhodla sa nájsť odpoveď na jednoduchú otázku: Kto vlastne som?

Vedel som, že ma tu samého nenecháš!

- Pán kapitán, môj priateľ sa nevrátil z bojiska. Dovoľte mi, prosím, aby som ho šiel hľadať!

- Nedovolím! Nemožno vystaviť vlastný život do nebezpečenstva, keď priateľ pravdepodobne aj tak už nežije!

Vojak neposlúchol rozkaz kapitána. Vydal sa hľadať priateľa. O hodinu neskôr sa vracia smrteľne ranený s priateľom na ramenách.

- Povedal som predsa, že to nemá zmysel!

- Pán kapitán! Keď som ho našiel, umierajúc v mojich ramenách mi povedal: «Vedel som, že ma tu nenecháš samého a prídeš po mňa!»

Pohreb korytnačky

Chlapec bol veľmi nešťastný, keď našiel obľúbenú korytnačku bez pohybu pri brehu.

 ...

Otec sa ho usiloval upokojiť a potešiť:

- Neplač, synček! Spravíme korytnačke pekný pohreb. Vložíme ju do krabice vystlanej vatou, na prikrývku napíšeme jej meno. Každý deň prinesieme kvety, okolo hrobu vybudujeme ohradu.

Syn bol uchvátený otcovým plánom, celá rodina sa vydala na ...

Možno si predstaviť ich začudovanie, keď uvideli korytnačku, ktorá si vykračovala, akoby sa nič nestalo. Chlapec bol veľmi nešťastný, hľadel na otca a povedal:

- Teraz ju musíme zabiť! Už je všetko pripravené na pohreb.

Slabé miesto

Istý vedec tak dokonale vypracoval technológiu výrobkov, že bolo veľmi ťažké rozlíšiť originál od duplikátu. Jedného dňa sa dozvedel, že ho hľadá anjel smrti, preto vyrobil dvanásť kópií seba samého. Anjel bol bezradný, nevedel, ako spomedzi trinástich exemplárov môže nájsť originál. Už sa chcel vrátiť do neba - bez toho, aby splnil poslanie - keď dostal nápad.

- Pán profesor! - prihovoril sa anjel k trinástim rovnakým postavám. - Obdivujem dokonalosť vašej práce. Na prvý pohľad je nemožné rozlíšiť vás od postáv, ktoré ste utvorili. Objavil som však vo vašom diele slabé miesto. Urobili ste síce skutočne malú, ale viditeľnú chybu.

- Nemožné! Kde? V čom som urobil chybu? - spýtal sa profesor a vyšiel spomedzi ním utvorených postáv.

- Práve v tom, že sa pýtate, - povedal anjel a vzal ho so sebou do neba.

Teraz sme dvaja!

Willi Lambert

Spomínam si na zážitok zo seminára. Na prvom poschodí, pri schodoch, bola umiestnená hlava somára so široko otvorenými očami. Kto to nepoznal, pozeral prekvapene na somára so široko otvorenými očami. Pod hlavou bol umiestnený nápis: Teraz sme dvaja!

Môže sa to niekomu zdať veľmi divné, ale pred niekoľkými dňami som si spomenul na onú hlavu somára a nápis v nasledujúcej situácií:

Sedel som dlhšiu chvíľu pred krížom. Nemodlil som sa, sedel som v tichosti. Náhle som počul:

- Teraz sme dvaja!

Možno ďalej rozvíjať tento zážitok? Môže mi Ježiš niečo povedať? Niečo o nás oboch?

- Počúvaj! Je to tak a tak to má byť, že sme dvaja:

Si unavený? Pozri sa na mňa, ja som tiež unavený.

Nepochopili ťa? A kto mňa pochopil?

Pozval si ich a oni neprišli? To isté postretlo aj mňa.

Si smutný? Ja som bol tiež

Vysmievajú sa ti? A koľko ráz sa smiali zo mňa?!

Musíš niesť svoj kríž? Pozri na mňa!

Cítiš sa opustený Bohom a ľuďmi? Ja som prvý volal: Bože môj, Bože môj, prečo si ma opustil?!

Si sám? Ja tiež!

Si sám? Pozri na mňa! Teraz sme dvaja!

Bohatý človek

- Som tak bohatý, že môžem všetko, všetko si môžem dovoliť! - myslel si bohatý človek.

Mal teda veľmi veľa peňazí. Bol však aj šťastný? Ťažko povedať, neviem to. Viem iba, že jedného dňa zanechal priateľov a vydal sa do sveta. Chcel vidieť všetky kraje sveta, mohol si to dovoliť, ...

Nikoho a nič nepotreboval, mal dosť peňazí.

Nachádzal sa práve v Afrike, na kraji púšte. Bol vzdelaným človekom, vedel, že púšť môže byť veľmi nebezpečná. On však hľadal dobrodružstvá, mal a na to dával peniaze.

- Bolo by to smiešne, aby som svojím bohatstvom nedokázal prinútiť k poslušnosti piesok púšte, - pomyslel si a vydal sa na cestu.

Život je najlepším učiteľom. Určuje najspravodlivejšie ceny, hodnotenie.

Po niekoľkých hodinách putovania náš mladý, zdravý, silný a veľmi bohatý hrdina pocítil túžbu, ktorá sa každou chvíľou zväčšovala.

- Musím si kúpiť niečo na pitie, - opakoval polohlasne. - Dobre. Ale kde?

Mal však šťastie, uzrel oázu. S vypätím všetkých síl prišiel ku studni, aby načrel vody a ...vtedy spozoroval, že minul všetky peniaze. Prestal byť bohatým človekom, stratil svoj doterajší význam a vplyv. Zo zúfalstva sa hodil do piesku a nahlas zaplakal.

V tom čase k studni prišli beduíni - ľudia, čo bývajú na púšti. Nemajú toho veľa, nie sú bohatí. Nevedeli, čo sa stalo, ale bolo im ľúto toho človeka. Zodvihli ho z piesku, utreli mu tvár a dali mu piť.

- Všetko bude dobré, - hovorili vo svojom jazyku.

Po nejakom čase sa vrátil život do tohto zúfalého človeka, a keď pozeral na chudobných beduínov, keď sa prizeral, ako nezištne sa o neho starajú, vtedy pochopil, že to, čo je najdôležitejšie a najhodnotnejšie na svete, nemožno kúpiť.

Ťažká úloha

Zo židovskej múdrosti

Jedna dáma sa spýtala rabína Josse Ben Chabafta:

- Za koľko dní Pán Boh stvoril svet?

- Za šesť dní. Tak je napísané v knihe Genezis: «Za šesť dní stvoril Boh nebo i zem.» (Gn 31, 17)

- A čo robil potom? - spýtala sa dáma.

- Spojil ľudí, požehnával manželské zväzky. Rozhodoval, kto koho si môže vziať za manželského partnera.

- Niečo také môžem aj ja robiť. Mám veľa sluhov a služobníc, môžem ich sobášiť.

- Môžete si myslieť, že je to ľahké, ale pre Pána Boha je to tak ťažké, ako delenie vlasu.

Dáma odišla od rabína a postavila do jedného radu tisíc sluhov a do druhého radu tisíc slúžok a povedala:

- Odteraz ste manželmi!

Už nasledujúceho rána takto zosobášení prišli k nej s podliatymi očami a zranenými hlavami:

- Ja ho nechcem!

- Ja nebudem s ňou žiť!

Dáma odišla k rabínovi:

- To, čo si mi povedal o sobášení, sa ukázalo pravdivé.

- Áno, lebo utvorenie manželstva je také ťažké ako rozdelenie vlasu.

Svätý a jeho tieň

Veľmi dávno žil človek tak bohabojný, že anjeli sa tešili z jeho vzhľadu. On sám vôbec nevedel, že je svätý. Jednoducho svedomito vykonával svoje každodenné povinnosti a dobrota, prameniaca z neho, bola taká prirodzená ako vôňa kvetov alebo svetlo pouličnej lampy.

Svätosť tohto človeka spočívala v tom, že si nedržal v pamäti minulosť žiadneho človeka, ale bral každého takého, aký práve bol; že si nevšímal vonkajší vzhľad, ale dokázal hľadieť na srdce človeka. Miloval všetkých a k nikomu nemal vzťah bôľu alebo uprednostňovania.

Pán Boh poslal k nemu jedného dňa anjela.

- Boh ma posiela k tebe. Povedz iba dajaké želanie a ono sa hneď splní. Chcel by si mať dar uzdravovať ľudí? - spýtal sa anjel.

- Nie! Je oveľa lepšie, ak Boh sám uzdravuje ľudí, - odpovedal svätý.

- Chcel by si mať dar obracať hriešnikov?

- Nie som hodný takých svätých vecí. Bude lepšie, keď sa tým budú zaoberať anjeli.

- A možno by si chcel byť pre všetkých príkladom pre nasledovanie.

- To si tiež neprajem, aby som na seba upozorňoval.

- Čo by si chcel vlastniť? - spýtal sa anjel v pomykove.

- Božiu milosť! Lebo keď ju budem mať, tak mám všetko, čo si len môžem priať.

- Musíš si priať niečo zvláštne, mimoriadne. Ak si sám nič nerozmyslíš, tak ja sa už o niečo pre teba postarám.

- Dobre. Prosím o to, aby sa mojím pričinením dialo dobro, o ktorom nebudem nič vedieť.

V nebi sa zvážilo, že tieň svätého človeka bude mať zvláštnu moc: keď bude dopadať na chorých, získajú zdravie; keď bude dopadať na vyschnuté žriedla, vytryskne z nich voda; keď padne na smutných, začnú sa usmievať. Svätý človek o tom nevedelä; pozornosť všetkých sa sústredila na jeho tieň.

Daj mi šancu!

Svätému človekovi sa na starosť dobre neviedlo. Preto sa obrátil na Pána Boha s nasledovnou modlitbou:

- Ó, Pane Bože! Chcem ti pripomenúť, že roky som zachovával všetky tvoje prikázania a verne som ti slúžil. Roky som ťa o nič neprosil, za všetko som ďakoval. Som starý, nemám zdravia ani peňazí. Po prvýkrát v živote by som ťa chcel poprosiť, aby som vyhral vo výhernej súťaži.

Míňali sa dni, týždne, mesiace. Žiaden znak, žiadna odpoveď z hry. V ktorúsi noc svätý človek stratil nervy a zvolal k Pánu Bohu:

- Bože! Prečo mi nepomôžeš?

- Najskôr mi daj šancu a kúp si lós! - povedal Pán Boh.

Mať, aby byť

Dvaja mnísi boli na ceste. Jeden z nich nemal žiadne výčitky svedomia, že mal pri sebe trochu peňazí. Druhý z nich po celý svoj rehoľný život nevzal do ruky ani groš, lebo bol presvedčený, že peniaze sú výmyslom diabla. Počas cesty rehoľníci diskutovali o náboženskom živote. Večer sa našli na brehu rieky.

- Nemáme čím zaplatiť prievozníkovi, aby nás previezol na druhú stranu rieky. Nevadí! Celú noc budeme Pánu Bohu spievať žalmy. Ráno sa zaiste nájde nejaká duša a zaplatí nám prevoz. Dobrý Boh totiž neponechá svojich sluhov bez pomoci.

- Vidíš, brat môj, na tejto strane niet žiadnej dediny. V noci vychádza divá zver na lov, uštípne nás had! Na druhom brehu zájdeme k dobrým ľuďom a strávime u nich noc. Mám pri sebe trochu peňazí, môžem zaplatiť prievozníkovi.

Keď už boli na druhej strane, ten, ktorý mal peniaze, začal robiť výčitky tomu, ktorý ich nemal:

- Chápeš teraz, prečo treba mať vždy pri sebe trochu peňazí? Zachránil som tvoj i môj život! Predstav si, čo by bolo, keby som bol taký, ako ty.

- Áno, sme na druhej strane. Je to však iba tvoja zásluha? Je v tom i môj podiel: dobrý Boh sa vždy stará o tých, ktorí nič nemajú. Tento krát si to bol ty!

Božia prozreteľnosť

Zbožný kňaz si pripravil kázeň na tému Božej prozreteľnosti, keď práve zaburácal mocný výbuch. Po chvíli kňaz uvidel potoky vody, ktoré tiekli ulicami a videl ľudí, čo hľadali záchranu na stromoch a strechách domov.

Ťažko ovládal strach, polohlasne si však povedal:

- Pripravujem si kázeň o Božej prozreteľnosti, a teda je príležitosť, aby dosvedčil pravdu toho, čo hlásam. Nezutekám! Zostanem tu a budem čakať na Božiu prozreteľnosť. Predsa dôverujem Bohu.

Keď voda vystúpila po okná jeho domu, priplávala loďka. Ľudia volali:

- Pán farár, pán farár, nasadnite! Poďte k nám!

- Ó, nie, moje deti! Dôverujem Bohu, verím v Prozreteľnosť. On mi už príde na pomoc.

Keď voda začala napĺňať jeho izbu, vtedy sa blížila iná loď k fare. Ľudia prosili kňaza, aby si nasadol k nim do loďky, ale on znova nevyužil tú príležitosť.

Potom sa úroveň vody stále dvíhala, kňaz hľadal záchranu na streche fary. Jeden z dôstojníkov, ktorý riadil záchranné akcie, poslal pre neho loď:

- Nie, ďakujem! Ďakujem vám, statoční vojaci, ale dôverujem Bohu. On ma nesklame!

Pán farár zahynul vo vode.

Keď sa našiel v nebi, sťažoval sa pred Pánom Bohom:

- Tak som ti dôveroval! Veril som v tvoju Prozreteľnosť! Prečo si mi neprišiel na pomoc?!

- Poslal som pre teba predsa tri lode! - odpovedal Pán Boh.

Zmŕtvychvstalý filozof

Jeden staroveký filozof sa dozvedel, že jeho učenie je nesprávne interpretované. Pretože bol ozajstným človekom, ako sa patrilo na skutočného filozofa, a v celom živote mu nešlo o iné, iba o pravdu, po dlhom úsilí dostal o Pána Boha milosť, aby sa na krátky čas vrátil na zem.

Niekoľko dní presviedčal svojich vykladačov, kým vlastne on je. Keď ich konečne presvedčil, vtedy sa ukázalo, že sa nik nezaujíma o jeho filozofiu, ale len otázkou, ako sa mu podarilo prejsť z večnosti do času.

Veľký filozof trpezlivo vysvetlil, že toto tajomstvo nie je možné odkryť vzhľadom na dobro ľudstva, že oveľa dôležitejšou vecou od tejto by bolo predkladať jeho náuku tak, ako ju on prednášal.

Bola to zbytočná snaha. Bol ozajstným filozofom, dával si veľké ciele. Vykladači povedali nakoniec o sebe celú pravdu:

- Vieš, tvoje učenie vôbec nie je také dôležité, ako si myslíš. Bol si iba jedným z veľkých filozofov. My zasa, vykladači, žijeme a musíme si zarábať na život!

Boží človek

Jednej noci chudobný rybár lovil v jazere bohatého človeka. Stalo sa však, že sa bohatý človek o tom hneď dozvedel. Zorganizoval ľudí, aby chytili pytliaka. Keď chudobný rybár videl, že sa blíži nebezpečenstvo, zanechal siete, posypal si hlavu popolom z ohniska a sadol si pod strom, tak ako robievali a robia svätí muži v Indii.

Boháč so svojimi ľuďmi nikoho nenašiel pri jazere. Uvidel iba svätého človeka, posypaného popolom, pohrúženého do meditácie.

Nasledujúci deň sa rozniesla zvesť po okolí, že na území bohatého človeka sa ukázal svätý človek. Ľudia ho začali navštevovať s kvetmi a ovocím, pritom mu dávali takisto peňažné dary, lebo sa verilo, že tak ich bude sprevádzať požehnanie. Chudobný rybár, ktorý sa stal vo chvíli nebezpečenstva mudrcom, nevedel sa dosť natešiť od šťastia. Za krátky čas sa presvedčil o tom, že je oveľa ľahšie žiť z darov veriacich, než z práce svojich rúk. Preto prestal pracovať a začal meditovať.

Jazyk

Raz dostal Konfucius otázku, čo by urobil, keby mu zverili vládu v štáte. Filozof vtedy odpovedal:

- Na prvom mieste by som sa zaoberal jazykom.

Tí, ktorí položili otázku, boli zjavne prekvapení.

- Prečo? Čo má spoločné vláda s jazykom?

Konfucius čakal práve na takúto otázku:

- Ak sa neovláda jazyk, nevyslovuje to, čo sa myslí, vtedy nie je odzrkadlením myšlienky a vtedy to, čo treba urobiť, urobené nie je. Ak nieto toho, čo má byť, vtedy upadá morálka a umenie. S úpadkom morálky a umenia upadá spravodlivosť. Ak však upadá spravodlivosť, vtedy sa ľudia nachádzajú v beznádejnej situácii. Preto v tom, čo a ako sa hovorí, nemôže sa nachádzať nič svojvoľného, jazyk musí vyjadrovať to, čo sa myslí.

Klaun

Harvey Cox

Cirkusový podnik sa ocitol v plameňoch. Riaditeľ cirkusu sa obrátil na artistov, čo boli pripravení na výstup, aby šli do mestečka a blízkych dedín a zohnali pomoc. Oheň sa mohol po vyschnutých poliach a lúkach rýchlo rozšíriť a všetko na okolí zničiť.

Klaun sa postavil na námestie a začal prosiť ľudí, aby vzali vedrá s vodou a utekali hasiť horiaci cirkusový podnik. Ľudia sa smiali a tlieskali. Čím viac klaun prosil a zaklínal ich, čím hroznejšie predstavoval situáciu, tým viac sa z neho smiali.

- Milovaní! To nie je reklama nášho programu! Pomôžte nám a pomôžete sami sebe!

Nik však nebral jeho slová vážne. Keď uvideli plamene, nebolo už čo hasiť.

Jediná možnosť

Istý guru bol tak očarený pokrokom jedného zo svojich žiakov v duchovnom živote, že sa rozhodol ponechať ho už samého.

Každé ráno po kúpeli žiak rozprestieral prestieradlo, ktoré bolo jedinou vecou, ktorú vlastnil. Avšak jedného dňa našiel prestieradlo prederavené. Vec bola zrejmá: všetkému boli na vine myši. Poprosil teda obyvateľov dedinky o nové prestieradlo. Po týždni i to myši zničili.

Zbožný mních sa postaral preto o kocúra. Skončil sa problém s myšami, ale teraz sa musel starať o jedlo pre seba a o mlieko pre kocúra.

Jedného dňa, počas meditácie, urobil objav, a to, že priveľa očakáva od týchto jednoduchých ľudí. Bude oveľa lepšie, keď sa postará o kravu.

Nadobudol kravu. Musel sa starať o seno. Aby si vec zjednodušil, vzal si do užívania rozľahlé polia. Aby ich obrobil, na to nemal veľa času - lebo musel meditovať, bol mníchom - zaobstaral si teda robotníkov, ktorí pre neho pracovali. Nemohol však - pre nedostatok času - všetko stihnúť, preto sa oženil s myšlienkou, že žena si vezme na seba starosti s poľnými prácami.

O krátky čas sa stal jedným z najbohatších obyvateľov na okolí.

Po mnohých rokoch prechádzal cez dedinku jeho guru. Veľmi sa začudoval, keď uvidel nádherný dom namiesto skromnej chaty. Preto sa spýtal jedného z obyvateľov:

- Čo sa stalo s mníchom, ktorý tu kedysi býval na tomto mieste?

- Učiteľu, neuveríš, ale k tomu všetkému som sa dostal jedine tým, že som si chcel zachovať prestieradlo! - odpovedal jeho bývalý žiak.

O skrytom Bohu

Mikuláš Kuzanczyk

Pohan: Prosím ťa, priateľu, pomôž mi, aby som rozumel tvoje chápanie Boha! Povedz mi, čo vieš o Bohu, ktorého vyznávaš?

Kresťan: Viem, že všetko, čo viem, nie je Boh, že všetko, čo dokážem pochopiť, takisto nie je Boh. Boh je viac ako to všetko!

P: Je teda Boh ničotou?

K: Nie je ničotou, pretože aj «ničota» je niečím, teda ničotou.

P: Keď teda nie je ničotou, tak čím je?

K: On nie je niečím. Niečo nie je totiž všetkým. Boh je skôr všetkým, ako konkrétne tým alebo oným.

P: Hovoríš zvláštne, divné veci. Boh, ku ktorému sa modlíš, nie je ani ničím, ani niečím. Nikto tomu nerozumie.

K: Boh je nad ničím a nad niečím. Jemu patrí ničota, z ktorej môže niečo vzniknúť. A na tom spočíva jeho všemohúcnosť, moc, ktorou

 ...

všetko to, čo je, a to, čo nie je - tak, že jemu patrí aj to, čo nejestvuje, aj to, čo jestvuje. On spôsobuje, že nebytie sa stáva bytím a bytie nebytím. Preto nie je ničím z toho, čo mu podlieha, čo tvorí jeho všemohúcnosť. A to je práve dôvod, prečo nemožno povedať, že On je «tým» alebo «tamtým», lebo skrze neho všetko dostáva svoj počiatok.

P: Možno ho teda pomenovať?

K: Nepatrné je to, čo sa vmestí do slovného vyjadrenia. Ten, ktorého veľkosť nik nedokáže zachytiť, zostáva nevysloviteľný.

P: A preto nemožno nič o ňom povedať?

K: Nieže nemožno o ňom nič povedať, ale že On je nad tým všetkým, čo sa o ňom hovorí, pretože On je základom toho všetkého, čo nesie akékoľvek meno. Ako môže byť sám bez mena Ten, ktorý všetkému, čo jestvuje, dáva meno?

P: A preto súčasne možno o ňom niečo povedať a nemožno nič povedať?

K: Nie! Lebo Boh nie je prameňom protikladu. On je skôr samým základom všetkého,

 ...

P: Čo môžeš o ňom povedať?

K: Že nemôže byť pomenovaný, ani nepomenovaný, ale pomenovaný a nepomenovaný; že všetko, čo sa o ňom tvrdí v protikladnej alebo zhodnej výpovedi, protikladne alebo zhodne, nemôže sa ho dotknúť, pretože jeho nekonečnosť všetko prekračuje. On je jediným prameňom, niečím popredným

 ...

obrazom každého spôsobu myslenia o ňom.

P: Azda Bohu neprislúcha žiadne bytie?

K: Ale úplne áno!

P: A pritom je ničotou?

K: On nie je ničotou, ani nie je, ani je a nie je, ale je prameňom a počiatkom všetkých základov bytia a ničoty.

P: Je Boh prameňom základu bytia ničoty?

K: Nie!

P: Ale veď si to pred chvíľou povedal!

K: Hovoril som pravdu, keď som to tvrdil a teraz tiež hovorím pravdu, keď to popieram. Ak jestvuje akýkoľvek len prameň bytia a ničoty - Boh vzhľadom k nemu

 ...

Vtáci v klietke

Peter Siegentaler

Kŕdeľ vtákov vletel do siete vtáčnika, ktorý ich umiestnil do klietky. Iba jeden z nich od rána do večera mával krídlami tak, ako to robieval na slobode, ako keby sa v jeho živote neudiala žiadna zmena.

- Zbytočne sa trápi! Čo bude mať z toho? - hovorili si medzi sebou o ňom ostatní vtáci, ktorí presedeli celé dni so schúlenými krídlami.

Na úvahy takéhoto druhu stúpenec vytrvalých gymnastických cvičení odpovedal:

- Sme stvorení, aby sme lietali!

Jedného dňa strážnik zabudol zamknúť dvere klietky. Vtáci využili túto príležitosť a dali sa na útek, avšak iba jeden z nich sa dokázal udržať vo vzduchu a odletieť do bezpečnej vzdialenosti. Bol to ten, čo mával krídlami. Krídla ostatných vtákov boli také slabé, že ich nedokázali uniesť v priestore.

Bájka o malom človekovi

Frederik Hetmann

Na močarisku Mississippi žil malý človek. Keď sa postavil povedľa iných, aj vtedy, keď tí neboli veľmi veľkí, siahal im najviac po kolená. Pochopiteľne, že jeho najväčšou túžbou bolo, aby sa stal trochu väčším. Premýšľal, premýšľal, nakoniec vymyslel:

- Spýtam sa najväčšieho zvieraťa v našom okolí, ako by som sa mohol stať trochu väčším.

Malý človiečik podišiel ku koňovi:

- Milý kôň! Povedz mi, prosím, čo mám robiť, aby som trochu podrástol?

- Každý deň musíš zjesť celý prídel ovsa a zabehnúť aspoň 20 kilometrov. Ak budeš veľa jesť a veľa behať, budeš taký veľký a taký silný ako ja, - povedal kôň.

Ovos nie veľmi chutil malému človiečikovi, od behu ho boleli nohy. Každý deň zabehol 20 kilometrov a zjedol plný prídel ovsa. Výsledky však vidieť nebolo. Maličký človek si už čochvíľa zúfal. Premýšľal o tom, prečo dobré rady koňa neprinášajú výsledky. Nakoniec mu napadla myšlienka:

- A možno kôň nebol pre mňa dobrým radcom.

S tou istou otázkou sa obrátil na osla.

- Musíš jesť veľa trávy a hlasne híkať.

Od trávy ho bolelo brucho, od híkania hrdlo. Vôbec sa nestal väčším, skôr menším a viac smutným.

Priletela sova, ktorá sa považuje za veľmi múdru osobu:

- Hlúpi ľudia nie sú nikdy šťastní! Hlúpi ľudia nie sú nikdy šťastní! - delila sa so všetkými o svoj posledný filozofický objav.

- Sova! Sova! V tebe je celá moja nádej ! Povedz mi, prosím, ako sa môžem stať trochu väčším? Čo mám robiť?

- Prečo chceš byť väčší?

- To je veľmi jednoduché. S takým malým, ako som ja, nikto nepočíta. Vždy som najhorší, posledný.

- A chcel by si niekoho zbiť?

- Nie, so všetkými žijem v priateľstve.

- Potom vôbec neviem, prečo chceš byť väčší a silnejší ako si!

- To je veľmi jednoduché. Väčší ľudia vidia ďalej.

- Ak chceš ďalej vidieť, vyjdi na strom, vtedy uvidíš to, čo nevidia ani najvyšší ľudia!

- Vlastne máš pravdu!

- Myslím, že si rozumieme. Nie je dôležité to, či je niekto malý alebo veľký. Dôležité je, aby bol múdry, a vtedy nikto nebude mať také problémy, ako ty, - povedala sova.

Zlodej

Jeseň, na dvore tma, prší. Jurko sedí v izbe a pozerá sa pred seba. Keď si trochu prižmúri oči, zjavia sa mu strašné obrazy posledných dní. Vidí sa v obchodnom dome a počuje krik predávajúcich:

- Chyťte zlodeja! Zadržte ho!

A už natiahnuté ruky ľudí naňho, polícia, vypočúvanie... A nakoniec najhoršie zo všetkého: stretnutie s rodičmi. Matka udivená hľadí na neho, krúti hlavou, nechce uveriť, že jej syn je zlodejom. Otec, veľmi nervózny, nehovorí nič.

Už je po všetkom. Jurko sedí v izbe a hľadí pred seba. Prichádza mama a hovorí:

- Otec sa chce s tebou zhovárať.

- A teda všetko bude tak ako som premýšľal! - hovorí Jurko idúc k otcovi.

- Synku, či vieš, či si uvedomuješ, čo si urobil? - pýta sa ticho otec.

Jurko mlčí.

- Vieš, čo si spravil? - spytuje sa ho otec hlasnejšie. - Ako si to mohol? Kedy ťa také niečo napadlo? Musel si? Nemohol si sa porozprávať so mnou? Nekupoval so ti všetko, čo si si želal? Povedz mi, synku, prečo si to urobil, - prosí otec.

Jurko vycíti v hlase otca starosť a nepokoj. Vie, ako je otcovi veľmi ťažko. Je isté, že by mu kúpil ten opasok. Išli by spolu do obchodu a bola by to dvojaká radosť pre neho i pre otca. Ale tak sa to nestalo. Prečo? Jurko už nemohol dlhšie skrývať svoje tajomstvo.

- Oco, kamaráti ma nahovorili. Tak som mal ukázať šikovnosť a odvahu, - hovorí.

Otec vstáva, prichádza k oknu, opakujúc:

- Odvaha, šikovnosť! Keby sa ti podarilo niečo ukradnúť, tým by si nedokázal svoju odvahu a šikovnosť, ukázal by si iba svoju závislosť od kamarátov. Oni ťa ovládajú, ty sa ich bojíš. Nevieš, že si urobil niečo nehanebné, čo si zasluhuje trest?

- Viem, otec, - odpovedá Jurko.

- Zamyslel si sa nad tým, ako by si mohol napraviť zlo, ktoré si spáchal? - spytuje sa otec.

???

Zlatá rybka

Na brehu jazera, v malej chatke žil si rybár so ženou. Raz chytil krásnu rybu, potešil sa. V tej chvíli, keď ju zobral do rúk, sa preľakol, lebo ryba k nemu prehovorila:

- Daruj mi život, hoď ma do vody a splním každé tvoje želanie.

Rybár bol dobrým človekom, hodil ju do vody, zabudol aj na želanie. Čarovná ryba z vďačnosti za záchranu života premenila jeho chatu na pekný dom. Najskôr neveril očiam, že ten dom patrí jemu.

Porozprával o všetkom svojej žene a ona mu hneď namietala:

- Nevidíš, že náš dom je malý? Potrebujeme palác. Choď na breh jazera a rozkáž tej rybe, že tu má byť palác.

Rybárovu prosbu čarovná ryba splnila, ale to celkom neuspokojilo jeho ženu. Teraz si priala, aby bola najmocnejšou vladárkyňou na zemi. Chcela rozkazovať slnku a mesiacu i hviezdam.

- Choď a povedz tvojej rybe, kým chcem byť! - rozkázala mužovi.

I prišiel ten dobrý človek na breh jazera. Rozprával o všetkom rybe, ale toho už bolo priveľa. Nesplnila jeho poslednú prosbu. Zmizla mu z očí. Keď sa obrátil, uvidel svoju dávnu, chudobnú chatu. Prečo? Lebo v srdci jeho ženy nebolo vďačnosti. Nedokázala povedať slovo «ďakujem». Tak sa to muselo skončiť nešťastím.

Dôvera

- Otec misionár! Tak to ďalej nemôže byť. Náš otec prišiel z kostola, uložil sa do visiacej postele a leží, nič nerobí. Vôbec sa ho to netýka, že sme hladní!

- Možno je váš otec chorý, - povedal misionár.

- Nie je chorý. On verí v pomoc Pána Boha. Musíš prísť a porozprávať sa s ním, - prosili deti.

Čo ostávalo misionárovi? Vydal sa s plačúcimi deťmi do ich domu. Otec detí leží na visiacej posteli a odpočíva.

- Čo sa ti stalo, že nič nerobíš? - spytuje sa misionár.

- Nerobím nič, lebo chcem byť dobrým kresťanom, - odpovedá černoch.

Misionár sa poškriabal po hlave, chvíľu premýšľal a nakoniec sa spýtal:

- Môžeš mi vysvetliť svoje správanie? Čo znamená pre teba byť dobrým kresťanom?

- Otec misionár, sám si nám hovoril v kázni, že pohania sa musia o všetko starať. My, kresťania, máme dobrého Pána Boha v nebi. On je naším Otcom, prichádza pomôcť všetkým svojim deťom, ktoré to potrebujú. Ako veriaci očakávam teda pomoc od môjho Boha, počítam s jeho podporou, - vysvetľoval otec plačúcich detí.

- Ach, ty leňoch, naničhodník! Umrieš hladom spolu so svojimi deťmi! Ak budeš pracovať na poli, Boh ti dá slnko i dážď, aby siatba priniesla úrodu a všetci mali chlieb v hojnosti. Ak nič nebudeš robiť, tak ani od Boha nič nedostaneš!

Ten muž si vzal k srdcu, čo mu misionár hovoril, a statočne pracoval a Pán Boh z neba požehnával jeho prácu, a tak mu prichádzal pomáhať.

Priateľstvo

- Si mojím priateľom! Pre teba urobím všetko! - povedal Jurko Jankovi.

A ten mu dôveroval. V jednu sobotu hovorí Jurkovi:

- Vieš, že z matematiky nie som najlepší. Môžeme sa stretnúť v nedeľu a vysvetlíš mi to, čo nerozumiem?

- Áno, samozrejme! - odpovedá Jurko, hoci vie, že v nedeľu nepríde k Jankovi, lebo ide hrať futbal. Janko na neho čakal, čakal na priateľa, ktorý vôbec nebol jeho priateľom.

- Si moja najlepšia priateľka! Vždy by som chcela byť s tebou, - hovorí Mária Blažene.

Blažena jej verí, spolieha sa na ňu, a preto navrhuje:

- Dobre sa to hodí! V nedeľu rodičia idú k známym a ja sa musím starať o mladšieho brata. Príď ku mne, budeme spolu.

Ale Mária neprišla k Blaženke, lebo čože by to bola za zábava celé popoludnie stráviť v izbe, keď sa možno prejsť na bicykli. Blažena zbytočne čakala svoju najlepšiu priateľku.

Pomoc

Rumunská bájka

Istý roľník šiel sánkami v zime cez les. V istej chvíli z húštiny počuje hlas. Vystrašil sa, lebo už bola tma. Ovládal však svoj strach, zastavil koňa. Kráčal obozretne smerom k húštine. Uvidel starčeka, ktorý zomieral od zimy. Nespytoval sa, kto je a ako sa tu ocitol. Zavinul ho do deky, prikryl senom a rýchlo s ním šiel do domu. Zaniesol ho do izby, položil na lôžko a prikryl perinami. Žena s tým všetkým nebola spokojná. Chodila za ním a šomrala, až to muž nevydržal a povedal:

- Žena, či nemáš kresťanské srdce? Možno nechať človeka na mraze, aby zomrel?

Po týždni starček prišiel k sebe. Keď odchádzal, nepovedal, kto je a čo hľadal v lese. Nepovedal ani, kam teraz ide. Povedal však hospodárovi, že keď mesiac bude v splne, má ísť ešte raz na to miesto, na ktorom ho našiel, zaviazať si oči a kopať. Ak jeho radu splní, nájde poklad.

Hospodár vykonal presne podľa rady neznámeho starca. Za splnu mesiaca šiel do lesa, zaviazal si oči a kopal. Našiel škatuľu plnú zlata. Stal sa bohatým človekom.

Pekne hovoriť, pekne žiť

V nebi zavládlo úplné ticho, a vtedy prehovoril Pán Ježiš:

- Žil som uprostred ľudí vyše tridsať rokov. Ukázal som im, že čin znamená oveľa viac ako slovo, že lepšie je byť dobrým, než len pekne hovoriť o dobrote. Dovolil som, aby ma ukrižovali a nekričal som, že som nevinný. Odsúdili ma na smrť a ja som mlčal. Moji nasledovníci nerozumeli takému postoju, nevzali si môj postoj k srdcu. V kostole sa hovoria pekné kázne, spievajú sa pekné piesne, ale to všetko je málo. Ľudia, ktorí ma nepoznajú, počúvajú veľa slov, ale nevidia ma v živote mojich nasledovníkov, preto nechcú vojsť do mojej Cirkvi.

A Pán Ježiš sa rozhodol, že všetci kresťania stratia reč. Kresťania po určitý čas nič nemohli hovoriť, žiadne slovo nevyšlo z ich úst.

Predstavte si to: v jednej chvíli zavládlo uprostred kresťanov veľké ticho. Pápež nemohol pozdraviť pútnikov na svätopeterskom námestí. Biskupi nemohli predniesť svoje homílie v katedrálach. Kňazi a rehoľné sestry nemohli vyučovať. Ba aj organy v kostoloch mlčali, nevydávali žiaden zvuk.

Ako teraz hlásať evanjelium? Ako ukázať svetu, že kresťania milujú Pána Ježiša, že sú jeho učeníkmi?

Niektorí z kresťanov odhalili, čo treba robiť v takej situácii, keď nemožno povedať žiadne slovo. Treba žiť a konať tak, ako to učil Pán Ježiš. Ak druhí uvidia, že kresťania sú dobrí, spravodliví, milosrdní, ochotní pomôcť, radostní, tak si povedia: oni sú takí istí ako Pán Ježiš, oni sú jeho učeníkmi. A tých niekoľkých, ktorí začali žiť tak, ako to Pán Ježiš učil a ukázal svojím životom, začali iní nasledovať.

A čo sa stalo? Svet sa začal pomaly meniť. Čoraz viac bolo tých, ktorí cez svoj život, správanie, prácu, svojím postojom chceli povedať iným, že sú kresťanmi. Ľudia prestali pekne hovoriť a začali pekne žiť.

